open-index/open-wikipedia-markdown huggingface dataset:
臥薪嘗膽

**臥薪嘗膽**又叫**臥薪嚐膽**。呢個詞出自《史記·越王勾踐世家》，係講中國春秋時期嘅越國國王勾踐勵精圖治諗住復國嘅事跡，跟住變咗成語，形容人刻苦自勵，發奮圖強。

浙江紹興古城西北迎恩門出面嘅箭樓相傳由越王勾踐起嘅，係越王勾踐臥薪嘗膽嘅地方。

## 典故
公元前496年，吳王闔閭派兵攻伐越國，但係被越國擊敗，闔閭亦都戰死沙場。兩年之後，即公元前498年，

其實勾踐冇放棄復仇之心，佢表面上對吳王服從，但係暗中訓練精兵，強政勵治，等待時機反擊吳國。艱苦可以鍛鍊意志，安逸反而會消磨意志。勾踐怕自己會貪圖眼前嘅安逸，消磨報仇雪恥嘅意志，所以佢為自己安排艱苦嘅生活環境。佢夜晚瞓覺唔用褥，淨係鋪啲薪（柴草），又喺屋入面掛咗隻苦膽，佢週不時會試下苦膽嘅味道，為嘅就唔好唔記得以前嘅恥辱。

勾踐為咗鼓勵民眾，同王后、人民一齊參與勞動，同越人同心協力之下令到越國強大起來，勾踐最尾滅吳稱霸。

## 睇埋
*臥薪嘗膽 (電視劇)
*勾踐

## 註

## 參考

## 出面網頁
*李敖語妙天下_從臥薪嘗膽說起_1/5
相 (夏)

**相**，又叫**相安**，係夏朝第五代君主。仲康個仔，少康個老豆。

《竹書紀年》寫話相在位第一年攻淮夷，第二年攻風夷、黃夷，第七年于夷嚟探相。

有窮氏嘅后羿攞住夏朝政權，相怕死，就流亡，依附同姓諸侯斟鄩氏。后羿跟住被宰相寒浞殺咗，寒浞派兵滅斟灌氏、斟鄩氏，殺咗相。

## 屋企人
### 老豆
*中康

### 仔
*少康

## 參考
平行四邊形

**平行四邊形**係兩組對邊分別平行嘅四邊形。
## 性質
# 兩組對邊平行且相等；
# 兩組對角大小相等；
# 鄰角互補；
# 對角線互相平分；
# 對於平面上任何一點，都有一條可以將平行四邊形平分為兩個面積相等圖形、並穿過嗰個點嘅線；
# 四邊邊長平方和等於兩條對角線長平方和。
平行

喺平面幾何裡面，**平行**指兩條直線唔相交；喺三維歐氏幾何裡面，**平行**係指兩條直線共面而且唔相交，亦可以指兩個平面唔相交。

平行亦經常用來描述線段之間嘅關係，爾個時候指嘅係爾兩條線段所在嘅直線平行。對於射線同理。

另外平行亦用來描述兩個自由向量之間嘅關係，如果有兩個向量\vec a同\vec b，有實數k令到\vec a=k\vec b，就可以話向量\vec a同向量\vec b平行，注意對於自由向量來講，平行亦可以叫做**共線**。

## 平行公設

歐幾里德平面幾何嘅平行公設本身敘述起身比較複雜，但係佢同下面嘅講法等價：
*過直線外一點有且衹有一條直線同已知直線平行。

但係因為爾個係公設，而唔係公理，所以有人基於同平行公設唔同嘅公設推演出其它幾何體系，爾啲體系統稱為非歐幾何，例如球面幾何。

## 睇埋
*平行投影
香港移民潮

**香港移民潮**，指香港人喺第二次世界大戰之後、1967年六七暴動後同埋1980年代中後期至1990年代初（由中英談判、八九民運到九七回歸之前）、2010年代移民外國嘅事，當中嘅1980年代中後期至1990年代初，係移民潮嘅高峰期。

## 二戰之後
第二次世界大戰之後，新界傳統農村受到城市化嘅影響，新界原居民為咗搵食，去英國，落地英國，成為英國國民。

## 六七暴動後
1967年，香港發生六七暴動，社會立立亂，一啲香港居民對香港憂慮前景嘅人，移居外地。何紫嘅兒童文學作品《40兒童小說集》，講咗香港細路因為家人移居外國而要同同學仔分開嘅古仔。

## 中英談判（移民潮1.0）
由1980年代開始，中英就香港前途問題談判，中國要收返香港，擔心共產黨統治。1984年12月19號，中華人民共和國與大英帝國簽署《中英聯合聲明》，確立1997年香港主權移交中國。唔少香港人開始有移民嘅打算。

## 八九民運（移民潮2.0）
1989年，六四事件嚇驚唔少香港人，移民潮再現。紐西蘭、加拿大、澳洲同美國係當時熱門之選。當時，唔少香港人移咗去加拿大溫哥華。其他熱門城市有多倫多、澳洲雪梨及墨爾本、紐西蘭奧克蘭及威靈頓、美國紐約市、三藩市、洛杉磯及芝加哥噉。當時嘅流行曲亦有講情人因為同家人移民做背景。

攞到外國護照嘅香港人回流香港。

## 九七之後（移民潮3.0）
香港喺2010年代面臨社會同政治環境嘅問題，包括中港矛盾、買樓艱難、政治環境（九二八佔中、香港本土派冒起）。2013年，香港保安局話同年頭半年有3,900個香港人移居海外，比起2012年同期升8%。《華爾街日報》中文版喺同年8月21號引述該項數字報道，指出香港回歸逾15年後，香港人移民數字再升。有啲移民顧問話，近幾個月想移民嘅香港人愈來愈多，報道引述澳加移民顧問公司（Auscan Visa Migration）代表指出，2012年想移民嘅香港客人數量增加一倍。加拿大雷立得移民事務所（Rothe International Canada）代表話，香港樓價係促使中產階層移民嘅因素。

## 香港修例風波、香港國家安全法實施（移民潮4.0）

2020年香港國安法立法，香港亦觸發咗另一次移民潮，今次移民潮嘅主角係泛民主派。
話知你97

《**話知你97**》（）係1990年電影《新半斤八兩》主題曲，許冠傑主唱，首歌反映咗當時香港人對前景嘅擔心同香港移民潮，同時亦指香港人適應力好強，唔需要過分擔心，應該及時行樂。歌曲最後亦表達對香港前途嘅美好祝福。
今日香港

《**今日香港**》係1979年徐小明主唱嘅一首歌，表達咗對當時物價飛漲奸商亂咁起價嘅不滿，對香港窮人生活狀況嘅關注，同埋對香港失去往日經濟吸引力嘅無奈。爾首歌係香港由製造業向金融業轉型期狀況嘅反映。

## 曲
爾首歌嘅曲係法蘭妙士創作嘅。
煽動誹謗罪

**煽動誹謗罪**（）係英國法律體系裡面以前有過嘅罪名，而今喺加拿大法律體系裡面爾個罪名仍然存在。其它一啲國家亦有類似罪名。

## 英國煽動誹謗罪具體內容
煽動係針對法律權威認定為有可能導致動亂或者搞亂社會秩序嘅公開行為，包括演講同組織其他人參與相關活動。如果相關內容係以書面等可以永久保留嘅形式存在，就構成煽動誹謗。

具體來講，令人憎或者藐視英（女）皇及皇室成員、政府、議會、司法機構，激起其他人衝擊現有教會宗教秩序，或者造成英籍人士之間嘅不和，都可以構成煽動性言論。當煽動性言論以書面形式（詞或者圖）存在，並且個人係有心造成上面嘅後果，就可以入罪。就算個人證明自己講嘅情況屬實，亦唔能夠免罪。

## 引入同廢止
### 英國
煽動誹謗罪係英國最早喺1606年嘅一個判例道引入嘅，2009年通過法案正式對本國公民廢除爾個罪名，但對外國人仍然保留。
### 美國
1789年，美國通過煽動罪法案，由1957年開始，一系列判例使到煽動罪實際上（*de facto*）失效。

## 評價
美國學者話過，煽動誹謗罪就好似手風琴，法官可以根據自己嘅意願隨意收緊或者放鬆檢控標準。

## 參考
BF4

**BF4**係拉丁字母同阿拉伯數字串字，可以係：
*戰地風雲4（英文：），一隻第一人稱射擊遊戲；
*四氟硼酸根，化學式\text{BF}_4^-
傲慢與偏見

《**傲慢與偏見**》（）係珍·奧斯汀嘅成名作，1813年出版，主要圍繞英國鄉紳貴族嘅成長同感情問題展開。
廣九大馬路

**廣九大馬路**（）係廣州市越秀區一條西北-東南向嘅馬路，長162米，闊17米，因為近舊廣九火車站而得名。

廣九大馬路直通越秀南路，兩者分界喺東濠涌，東濠涌高架橋嘅入口亦喺嗰處。

## 經過嘅道路
呢度啲路嘅順序係從西北去到東南嚟排嘅，其中加粗咗嘅字係主幹道：
* **[[越秀路 (廣州)|越秀南路]]**
* **[[東濠涌高架橋]]**
* 築溪西街
* 廣九四馬路
* 廣九三馬路、白雲路
* **[[東華路 (廣州越秀)|東華南路]]**

## 參攷
專利

**專利**（）係**專利權**嘅簡稱，以排他使用權來換取發明嘅完整公開。哩個排他使用只會一定法定年限（一般係二十年）。專利權係通過向政府申請而獲得。大部分國家都有**專利法**來保障專利權屬人嘅權益。

專利權具有地域性，即係一個地方獲得嘅專利未必喺另一個地方適用，對於唔同嘅國家更加係噉。另外亦有排他性，可禁止其他人未經權屬人同意，生產、使用、售賣或者約定售賣，同埋進口相關產品或技術。但係反過來持有專利權並唔能夠保證權屬人本身可以隨意生產相關產品或使用相關技術。

專利權一般有時效，過期自動失效，具體時間由法律規定。另外專利嘅內容一般需要公開，避免其他人嘥精力重複研究或者發明一樣嘅嘢。
頭條百科

**頭條百科**，之前叫**互動百科**同埋**互動維客**，係一個使用Wiki系統嘅商業中文百科網站，又號稱係全球最大中文百科，但係存在抄中文維基百科同其他網站嘅情況。

## 連出去
*頭條百科
馬加里逹島

**馬加里逹島**（）喺加勒比海，面積920平方公里，由委內瑞拉嘅新埃斯帕塔州管，首府係拉亞松森。佢係新埃斯帕塔州最大島，亦都係委內瑞拉最大島，島上面嘅人口大約42萬。

## 史
呢個島個名起源喺希臘語「珍珠」。1498年8月15號，哥倫布發現呢個島，因為島上好多珍珠，佢就用「馬加里逹」做呢個島個名。之後，西班牙開始統治呢個島，開始諗住征服委內瑞拉。

1816年5月6號，斯文玻利華喺佔領呢個島之後開委內瑞拉各界大會，宣佈建立獨立嘅委內瑞拉第三共和國。

1974年，呢個島正式劃做自由港。

## 地理

## 主要城市
*波拉馬爾

類:委內瑞拉地理
類:南美洲島
白雲路 (越秀)

越秀區嘅**白雲路**（）係廣州嘅一條馬路，東北-西南向，長960米，闊45米，1915年（另一種講法1912年）開始整，1925年通車，係當時廣州最闊馬路，爾個記錄一直保持到建國之前。以前廣州火車站亦喺白雲路附近。東北邊喺東華路口連住東川路，西南邊連住東鐵橋二馬路同大沙頭路。

## 名
白雲路因為以前附近有源自白雲山嘅水道而得名，但係實際上白雲路離白雲山幾遠下。
文革期間，白雲路曾經改名做紅雲路。

## 主要建築
白雲路7號白雲樓魯迅故居係廣東省文物保護單位。

## 相關
越秀區白雲街道係因白雲路而得名。

## 經過嘅道路
呢度啲路嘅順序係從西南去到東北嚟排嘅，其中加粗咗嘅字係主幹道：
* 東鐵橋二馬路、大沙頭路
* 廣九大馬路
* 東川路

## 參考
挑戰者號

**挑戰者號**，全名係**挑戰者號穿梭機**（，正式名），係美國太空總署甘迺迪太空中心旗下一部穿梭機，1983年首航，1986年發生解體事故，7人罹難。
對英國上下院發表演說嘅人一覽

呢版係對英國**上下院同時發表演說嘅人名錄**。由於每年舉行國會開幕大典嘅時候，英王都會對兩院議員致辭，所以呢版唔包括呢類英王。

1939年，法國總統亞伯特·勒布倫成為第一位同時對英國上下兩院發表演說嘅人。

除咗英王之外，得三個人唔止一次同時對英國上下兩院發表演說。第一位係曼德拉，佢先後喺1993年以諾貝爾和平獎得主身份同喺1996年以南非總統身份兩次演講；第二位係戈巴卓夫，佢喺1984年同1993年分別以蘇聯共產黨中央委員會總書記同代表嘅身份發表演講；第三位係佩雷斯，佢喺1986年同2008年分別以以色列總理同以色列總統嘅身份發表演講。

## 一覽

## 睇埋
* 英國國會
* 西敏宮

## 參考
傅利索王子

**傅利索王子**，全名**約翰∙傅利索∙賓哈特∙基斯迪恩∙大衛∙范奧倫葉－拿修∙范岩斯伯**（荷蘭文：**Johan Friso Bernhard Christiaan David van Oranje-Nassau van Amsberg**；），係荷蘭王國嘅二王子，現任國王威廉－亞歷山大嘅細佬。

2012年2月17號，約翰∙傅利索王子響奧地利遇到雪崩，送咗去因斯布魯克嘅一間醫院，病情穩定。經過差唔多一年半昏迷，佢響2013年8月12號死咗。

## 參考
日本內閣總理大臣

**日本內閣總理大臣**（日文：内閣総理大臣／ないかくそうりだいじん *Naikaku sōri daijin*，英文：Prime Minister of Japan），又叫**日本首相**、**總理大臣**，係日本內閣嘅首長，行政各部嘅監督，由國務大臣根據《日本國憲法》同《內閣法》任命。現任內閣總理大臣係高市早苗，響2025年10月21號上任。

## 歷任總理大臣
澳洲牛奶公司

**澳洲牛奶公司**（**Australia Dairy Company**），坊間又簡稱叫**澳牛**，係香港一間出名茶餐廳，喺佐敦白加士街47-49號地下。招牌菜喺炒蛋同多士。呢間餐廳係以上菜速度快而出名。公司名喺店主改嘅，因為佢係個喺1940年代初澳洲農場做嘢嘅工人。

## 參考
感化令

**感化令**（英文：**probation order**），係指法庭判處犯罪者響一定時間內受到感化主任（俗稱感化官）定期上門評核行為同表現，同警司警誡相似，分別在於感化令係由社工負責，警司警誡係由警司負責。

## 史
1982年之前，警察監視組負責執行類似感化令嘅刑罰。

1956年，《香港警察監視法例》通過咗，法庭可以對罪犯判守警察監視行為。 皇家香港警務處於是成立咗警察監視組以執行相關法例。1982年之後，監管犯人主要由懲教署負責。

## 應用範圍
當犯罪者俾人起訴同定罪之後，法官考慮有關情況（例如罪犯嘅品性同對公眾嘅威脅）後，如果嗰個罪行無法律規定固定刑罰，就可以發出感化令，犯罪者唔使接受監禁嘅刑罰。不過，法庭好少會就嚴重罪行判感化令。判感化令嘅同時，法庭唔可以再判處監禁或者社會服務令。

## 執行
感化期之內，犯罪者可以自由活動，但係要定期見感化主任同接受感化主任嘅指導，又要接受教育或者職業訓練，同埋要遵守感化令嘅規定。

感化主任會向犯罪者提供輔導同小組活動，又會因應犯罪者嘅個人需要，幫佢安排接受由專業人士同非政府機構舉辦嘅計劃，包括戒毒治療、心理服務、尿液測試同其他支援服務。感化主任須要按照法庭指令，定期匯報犯罪者嘅進展，或者就佢未如理想嘅表現寫進度報告。感化主任可以響報告入面向法庭就受犯罪者係唔係適合繼續接受感化令作出建議。感化主任或者犯罪者可以向法庭申請解除感化令，而法庭響修訂感化令嗰陣，唔可以縮短感化期或者將感化期延長超過三年。 

如果犯罪者響受感化期間再次犯案，或者違反感化命令嘅條文，法庭會視乎違反條件嘅數量同性質，將犯罪者所犯嘅原罪判以另外的懲罰同加控違反感化令嘅罪名，亦都可能會判處新嘅感化令，取代之前嘅感化令。

感化令嘅期限係一年至三年。如果犯罪者滿14歲，判處感化令要得佢同意。

## 睇埋
*警司警誡
*簽保守行為
*社會服務令

## 參考
M13/40坦克

**M13/40坦克**，係意大利王國響二戰初期用嘅一種中型坦克（「M」係指「Medio」，即係意大利文嘅中型坦克；「13」係話架車預計重13公噸；「40」就係第一次嘅生產年份—1940年），取代二戰初期意大利陸軍嘅L3、L6/40同M11/39坦克。M13/40坦克亦係意大利軍使用最廣泛嘅坦克。

## 性能
M13/40坦克用咗維克斯衍生而嚟嘅傳動系統，有兩個轉向架同兩側各8個小型路輪，用彈簧葉片懸吊裝置。履帶就用傳統嘅鋼板做骨架連結。呢個設計令意軍以為響山區作戰可以有良好嘅機動性，但係後來M13/40被部署去沙漠，發現機動性好差。

坦克嘅主要武器係一具47毫米主砲，能夠響500米嘅距離貫穿45毫米嘅裝甲板，對付英軍嘅輕型同巡航坦克，但係無法對付步兵坦克；有104發嘅穿甲彈同高爆彈。M13重裝有3到4座機槍，又有2部潛望鏡分別畀車長同砲手用，同埋無線電作為標準配備。

## 優缺點
M13/40坦克響戰爭初期時屬於傳統嘅輕型坦克類型，類似其他衍生自維克斯嘅坦克，比如蘇聯嘅T-26坦克。佢13噸重嘅裝甲厚度同擁有嘅火力，足以對付1940-41年嘅英軍坦克。但係，呢架坦克都有一尐缺點：柴油引擎提供咗架車較長嘅航程，但重量比較重，導致速度變慢同過於疲勞。懸吊裝置同履帶雖然可靠，但影響晒速度。

## 變種
M13/40係意大利軍響戰爭入面產量最多嘅坦克，包括之後嘅變種—M14/41坦克一共生產咗超過3,000架。最後一個版本—M15/42坦克就響1943年生產，裝備咗更加好嘅汽油引擎同更長嘅坦克砲。

## 參考
朱權

**朱權**（；）係明太祖朱元璋第十七個仔，封寧王，叫臞仙，又叫涵虛子、丹丘先生。

## 生平

朱權能文能武，多才善謀。洪武二十四年（1391年），十三歲嘅佢被封做寧王，兩年之後去北方邊境嘅軍事重鎮大寧（今內蒙古寧城）就藩，「帶甲八萬，革車六千，所屬朵顏三衛騎兵皆驍勇善戰」。

建文元年（1399年），燕王朱棣起兵反叛，建文帝朱允炆驚朱權投奔朱棣，召朱權去京師，朱權唔肯去，對南京朝廷有觀望態度，被朱允炆削三護衛。另一方面朱棣亦都想攞到大寧騎兵助戰。同年朱棣率兵去大寧，朱權准佢入城見面。朱棣暗中派人交結朵顏三衛首領及同大寧駐軍。朱棣趁朱權出城送佢嗰陣出伏兵挾持朱權，將朱權同佢屋企人帶返北平（而家北京），同時收咗大寧諸軍同三衛騎兵自己用，實力大增。

朱棣稱帝之後，永樂元年（1403年）朱權搬去南昌，冇耐俾「人告權巫蠱誹謗事」，朱棣派人「密探無驗」，件事先算數。

朱權知皇帝朱棣對佢估估下，就黃老之術，「構精廬一區，鼓琴讀書其間」，諗住逃避殺戮。嗰陣江西南昌一帶好興淨明道，朱權就去參修淨明道，但係又驚驚下，喺明英宗正統十三年（1448年）病死。諡獻，叫寧獻王。世子朱盤烒早死，由個孫朱奠培繼承王爵。

朱權喺靖難之役入面被朱棣脅迫共同反叛，朱棣應承搞掂件事之後平分天下，但後來唔單只冇實踐諾言，重剝奪咗朱權嘅兵權，將寧王駐地移去南昌，朱權一直對呢樣嘢好嬲。重曾經上書明仁宗，俾人鬧。

## 作品
朱權著作好多，曾經編輯《通鑑博論》，寫咗《寧國儀範》、《家訓》、《文譜》、《詩譜》、《史斷》、《通鑒博論》、《漢唐秘史》、《琴阮啓蒙》、《神奇秘譜》、《茶譜》、《瓊林雅韻》、《神隱》、《太和正音譜》等幾十種著作，其中《太和正音譜》係戲劇史上重要嘅理論專著。

## 後代
朱權嘅後代朱宸濠起事，對抗明武宗，就係宸濠之亂，淨係三十五日，就被思想家王陽明平定，寧王封國被廢除。

著名畫家八大山人係佢嘅九世孫。

## 屋企人
### 老婆
*妃張氏，兵馬指揮張泰嘅女，先薨

### 仔女
#### 仔
#莊惠世子朱盤烒（寧惠王）
#冇名，早死
#臨川康僖王朱盤燁
#宜春安簡王朱盤烑
#新昌安僖王朱盤炷
#信豐悼惠王朱盤㷬

#### 女
#14個女，都係郡主

## 參攷
V-100裝甲車

**V-100裝甲車**，係凱迪拉克蓋集（Cadillac Gage）製造嘅兩棲四輪驅動輕型裝甲車。V-100系列4X4裝甲車俾凱迪拉克蓋集改名做「**突擊隊**（**Commando**）」。呢架車做過裝甲運兵車、救護車、消防車、反坦克車同迫擊砲載體等等。架車響越戰嗰陣經歷戰火嘅洗禮，響美軍中叫做「**鴨仔**」或者**V**。呢架車已經唔再生產。

## 參考
雷諾R35戰車

**1935年輕型坦克R型**（），通稱**雷諾R35**，係一款法國喺第二次世界大戰入面用嘅坦克。佢設計嘅目的係取代舊式嘅FT-17法國陸軍標準嘅步兵坦克。

## 史
法國喺一戰時期研發嘅FT-17雖然被認為係一款成功嘅坦克，重遠銷好多國家，但係喺1930年代，法國軍方已經認為佢已經好老套，因為咁，就要新型嘅輕型坦克嚟取代佢嘅位置。同時，因為希特勒宣布廢除《凡爾賽條約》，所以搞到歐洲大陸局勢好緊張。R35就係喺咁樣嘅背景之下開始研發嘅。

R35戰車喺1934年設計定型，同年年底樣車整好。1936年，R35開始複製，但係炮塔因為技術問題生產停咗喺度，搞到FT-17被迫延長服役。

## 性能
R35嘅大細同FT-17差唔多，坐到2個人，用咗傳動裝置前置，發動機後置嘅設計。主動輪喺前便，誘導輪喺後便。主要武器係37mm SA 18，主要用喺支援步兵。變速箱有4個前進檔，1個倒車檔。車體用咗鉚接結構，炮塔就係鑄造結構。防護能力高過FT-17。為咗增強跨越戰壕嘅能力，喺車尾裝咗車尾架，但係喺實戰入面成日被車組自己拆走。

R35嘅單人炮塔有一個好大嘅缺點——車長唔單只要充當炮手同裝填手，重要指揮戰車行進，所以成日超忙。後期型嘅R35加咗無線電臺之後，車長嘅負擔進一步加重（裝咗無線電台之後車長重要管埋無線電臺）。

R35嘅另一個缺點係越野能力同防橫滑能力差。

## 服役

因為法軍嘅戰術失誤，R35同其它法軍坦克一樣，喺法國戰役入面冇發揮太多作用，大部份被德軍虜獲。不過，佢堅實嘅裝甲真係可以有效防住德軍嗰陣嘅反坦克武器嘅攻擊。德軍之後將佢改做驅逐戰車。

## 其他用家
###### 
#### 35R(f)47mm驅逐戰車
呢部驅逐戰車用咗R35坦克之底盤。喺法國投降嗰陣，有幾百輛部重可以用嘅R35被德軍虜獲。由於I號驅逐戰車停產，德軍決定將R35改裝做驅逐戰車。1940年12月23日，德軍向Alkett訂購咗200架嘅改裝訂單。原型車喺1941年2月8日改好，同年5月開始複製。呢款驅逐戰車用咗斯科達整嘅火炮，可以喺500m之外炸穿48mm裝甲。去到1942年4月1日，全部夾埋有148部呢啲車，1944年初有110輛喺度服役緊。因為呢款驅逐戰車受到大讚，所以德軍又將一部分35R(f)47mm驅逐戰車改裝做5mm Pak38。同時，重有一部分被拆除火炮之後改裝做指揮車。

## 參攷
出雲號護衞艦

**出雲號護衞艦**（日文：**いずも**；**DDH-183**），係日本海上自衞隊第七艘直昇機護衞艦，又係出雲級直升機護衞艦嘅一號艦。

## 名
出雲號嘅名繼承大日本帝國海軍嘅出雲級裝甲巡洋艦一號艦「出雲」，而呢個名又源自令制國制度時代嘅出雲國（今日嘅島根縣東部）。

海上自衞隊原本打算按照慣例，沿用前海軍名艦將新艦改名做「長門」（ながと），但因為長門係日本首相安倍晉三故鄉山口縣嘅舊地名，為咗費事俾人誤會右傾而刺激到中國，所以最後選擇用島根縣舊地名「出雲」命名。

## 史
出雲號係根據日本防衞省嘅《2011年中期防衞力整備計劃》預定生產搭載直升機嘅護衞艦，由IHI海洋聯合橫濱工廠負責整，響2012年1月27號動工。

2013年8月6號，出雲號響日本神奈川縣橫濱市舉行下水禮，預計響2015年3月正式服役。

## 評價
新華網話出雲號係日本嘅「第三艘準航母」，批評日本係規避唔可以擁有航母嘅限制，亦有都有中韓媒體質疑日本揀廣島原爆紀念日搞下水禮可能脫離現咗和平憲法；日本防衞省回應話「雖然艦上甲板可以提供F-35B戰機垂直起降，不過因為有違『專守防衞』嘅政策，我哋無考慮用出雲護衞艦進行戰機升降，所以出雲號並唔係『攻擊型航空母艦』。」對於揀響嗰日搞下水禮，海上自衞隊解釋話係因為嗰日大潮而且係吉日，同廣島原爆紀念日無關。

有評論認為，出雲號只係日本對中國近期發起嘅軍備競賽所作嘅互相牽制，軍備、使用狀況等等嘅資料都有好大透明度，同時出雲號可以加強人員同物資輸送能力，提高大型救災行動嘅效率。

## 參考

類:日本海軍
朱奠培

**寧靖王朱奠培**（）係大明第二代寧王，追封惠王嘅第一個仔，獻王朱權嘅孫。佢喺十四年（1449年）繼位，做咗寧王。佢在位四十二年。弘治四年（1491年）朱奠培瓜柴，一年之後佢個仔嗣位。

## 屋企人
### 老婆
*正室：胡妃
*側室：
**夫人吳氏（吳景琪個女）

## 出面書
*《明史》
LVTP-5裝甲車

**LVTP- 5**（**LVTP**係**L**anding **V**ehicle **T**rack **P**ersonnel嘅簡寫），係美國海軍陸戰隊使用嘅一系列兩棲登陸履帶裝甲車，係由博格華納公司設計，食品機械與化學公司以及其他一尐公司負責整。最初響1956年投入服務，由越戰服役到今日。

## 簡介
為咗取代二戰時期生產嘅兩棲登陸車，美軍響戰後開發新一代嘅兩棲登陸載具，同前代嘅最大改良點係車體採用全密封設計。美國海軍陸戰隊從1950年代到1970年代都用LVTP-5裝甲車；因為美軍主要係用兩棲裝甲車嚟打越戰，面臨北越軍隊同越共游擊隊嘅火箭推進榴彈，防護力不夠，遭到嚴重嘅損失。LVTP-5對地雷嘅防護都好薄弱，而且油箱位於兵員艙嘅下面，響地雷波及之下，汽油好容易爆炸，所以設計唔算成功。同時車上面嘅固定武裝得一挺機槍，火力唔夠。

## 類型
LVTP-5最常見嘅類型係裝甲運兵車，其他型號包括掃雷車、指揮車、救援車同火力支援車；曾經發展過一個防空型號嘅原型車，但係無生產。

## 使用嘅國家
美軍嘅LVTP-5響1974年前已經全部退役。而台灣、菲律賓同智利家陣重有用呢款車。

### 響台灣嘅使用情況
1972年，美軍因為就嚟淘汰LVTP-5而平價讓售，中華民國海軍陸戰隊就買咗嚟取代LVT-4同LVT-3C登陸運輸車。因為汽油引擎老化，響1992年Napco公司為海軍陸戰隊開始進行更新，將狀況比較好嘅LVTP-5系列將原裝嘅大陸（Teledyne Continental）LV-1790汽油引擎換咗做底特律柴油（Detroit Diesel）。底部原本裝有12隻橡膠油箱都減為8個，但係因為改柴油引擎之後續航力增加，所以減少油箱數目無損耗到性能。

2001年4月，布殊政府批准賣54架AAV-7A1兩棲突擊載具畀台灣。中華民國海軍陸戰隊接收呢批兩棲運輸車，淘汰咗LVTP-5，至於負責火力支援任務嘅LVTH-6同掃雷任務嘅LVTE-1因為搵唔到替代品而繼續用。

## 參考
* SNL G277
*Steven Zaloga, Terry Hadler, Michael Badrocke - Amtracs: US Amphibious Assault Vehicles, 1999, Osprey Publishing (New Vanguard 30), ISBN 1-85532-850-X。
T-84主戰坦克

**T-84主戰坦克**，係烏克蘭響蘇聯解體之後根據T-80UD研發嘅改良型，由卡爾可夫-莫洛佐夫機械製造設計局設計製造嘅坦克車。

## 設計
T-84主戰坦克嘅最大特徵係採用焊接炮塔取代T-80UD嘅鑄造炮塔。炮塔正面藏有複合材料夾層，響炮塔周圍又配有爆炸反應裝甲。T-84有優異嘅越野性能，馬力重量比高達26匹／噸。T-84 Oplot嘅衍生型Yatagan採用咗配備120毫米滑膛炮嘅加長型焊接炮塔，入面有自動裝彈機可以發射北約標準規格嘅120毫米坦克砲彈。

T-84配備一門48倍徑嘅125毫米KBA-3滑膛炮，能夠發射翼穩脫殼穿甲彈、破甲彈、破片彈同雷射導彈。發射3VBM17穿甲彈嗰陣，砲口初速可以達到1,700米／秒。全車總共能夠帶40枚砲彈，又配備一挺7.62毫米同軸機槍，重有一挺可以響車入面操縱嘅12.7毫米防空機槍，畀車長用。

## 型號
* T-84U：係烏克蘭將T-84升級而成，裝咗新型側面裝甲擋板同砲口制退裝置等等。
* T-84 Oplot：T-84U裝有西方炮塔嘅版本，小量裝備烏克蘭軍隊。
* T-84-120 Yatagan：交咗畀土耳其軍隊做評價同測試（土耳其將佢改名做KERN2-120），裝有120毫米主炮同通信裝置等等。
* BTMP-84 重型步兵戰車：由T-84 Oplot改進而成，可以容納5個步兵。
* BREM-84：裝甲回收車
* BMU-84：裝甲架橋車

## 用嘅國家
* 烏克蘭：有10架。
* 泰國：響2011年3月宣布採購49架T-84。

### 打算買但係無買到
* 孟加拉：響2007年話打算買，但係最後決定同俄羅斯買。

## 參考

## 出面網頁
步兵

**步兵**，係指徒步行軍作戰嘅士兵。隨住科技嘅發展，近現代嘅步兵依靠裝甲運兵車、直升機嚟去到戰場。

廣義嚟講，以單個士兵身體作為武器平台進行作戰嘅部隊都統稱做步兵；狹義嚟講，步兵係進行正規攻防嘅兵種，而特種作戰嘅部隊，例如海軍陸戰隊同傘兵等等，都唔屬於狹義嘅步兵部隊。

## 發展
步兵徒步作戰嘅本質並無大變化，但係戰術、火力、防禦能力、機動能力方面都有改進，可以劃分做冷兵器時代同熱兵器時代。
張文瓘

**張文瓘**（），字**稚圭**，大唐官員，唐高宗嗰陣係宰相。因為喺大理卿任上處事公正而受到好評。

## 家世
張文瓘喺隋煬帝年間嘅606年出世，阿爺係貝州武城人，喺大業末年搬屋去魏州昌樂。阿爸阿媽早死，因為孝順朋友而出名。唐太宗貞觀（626年—649年）初年，佢係並州長史李世勣大軍嘅參軍。李世勣好重視佢，曾經話：「稚圭係家陣時嘅管仲、蕭何，我比唔上佢。」一次李世勣去首都長安入朝面聖嗰陣，張文瓘同兩做伙記搞宴會為佢餞行。李世勣分別將佩刀同玉帶送畀嗰兩個伙記，但係冇畀張文瓘任何嘢。張文瓘懷疑佢，問點解，李世勣答：「你冇錯。有人猶豫不決，我畀佩刀佢鼓勵佢果斷；某人放誕唔檢點，所以我畀玉帶佢希望佢約束自己。你嘅才能，你第日乜都唔會缺，重使我送嘢畀你？」李世勣後來推薦張文瓘，張文瓘結果做咗水部員外郎。佢阿哥張文琮係戶部侍郎，兩兄弟都喺尚書省，違反咗封建舊制，因為咁張文瓘冇幾耐就改做雲陽令。

## 註

## 參攷


## 出面網頁
阿塞拜疆海軍

**阿塞拜疆海軍**（阿塞拜疆文：**Azərbaycan Hərbi Dəniz Qüvvələri**），係一支駐紮喺裏海嘅內陸海軍部隊。

## 史
阿塞拜疆海軍嘅成立可以追溯到1918年8月5號，因為嗰陣時俄羅斯帝國嘅艦隊部署響阿塞拜疆嘅領海，阿塞拜疆民主共和國政府決定咗成立呢支海軍。當時得6隻船。蘇聯統治阿塞拜疆之後，呢支艦隊被編入蘇聯海軍。響1991年蘇聯解體，蘇聯裏海艦隊就俾阿塞拜疆同俄羅斯聯邦瓜分。1992年6月，呢尐阿塞拜疆擁有嘅船掛咗國旗，正式投入使用。根據蓋達爾·阿利耶夫響1996年頒發嘅總統令，8月5日係阿塞拜疆海軍日。阿塞拜疆海軍被認為係繼俄羅斯聯邦之後實力第二強嘅裏海艦隊。

簡氏海軍年鑒嘅2001-2002版指出，阿塞拜疆海岸警備隊響2002年7月成立。艦隊最早嘅總司令係Rafig Asgarov，家陣艦隊由海軍中將Shahin Sultanov領導。

## 軍力
依家阿塞拜疆海軍大約有5000人服役，又有包括海岸警備隊嘅16個部門。

### 服役嘅船
家陣服役嘅船有：
* 1艘彼佳級護衛艦
* 7艘巡邏艇，包括：兩艘奧薩級導彈快艇同5艘斯丹卡級巡邏艇
* 7艘掃雷艦，包括：兩艘索尼婭級掃雷艇同5艘葉夫根級掃雷艇
* 6艘登陸艇同1艘特種軍艦
響2000年，阿塞拜疆向土耳其買咗一艘AB-25級巡邏艇。2001就向美國買咗2艘巡邏艇；另外響2001-2005年先後向土耳其買咗30艘巡邏艇。

## 海軍特種部隊
響2001年，阿塞拜疆喺土耳其海軍嘅援助之下成立咗海軍特種部隊，訓練同編製都同參與援助嘅土耳其海軍特種部隊同美國海軍特種部隊有相似之處。

2004年利特爾克里克兩棲基地嘅一個海豹部隊小組參加咗同阿塞拜疆第641海軍特種部隊嘅聯合作戰演習，司令部設於巴庫外嘅阿塞拜疆海軍基地。

## 同美國嘅合作
響2006年，美國送咗3艘摩托艇畀阿塞拜疆，重簽埋援助更新裏海艦隊嘅戰艦嘅協議。

響2007年阿塞拜疆海軍同美國嘅一座軍工廠達成協議，標誌住阿塞拜疆嘅部分船隻會裝備更加先進嘅激光瞄準設施，重會有美國專家對呢尐設施嘅使用者加以培訓。

## 參考
卡薩布蘭卡級護航航空母艦

**卡薩布蘭卡級護航航空母艦**（英文：**Casablanca Class aircraft carrier**），係美國響第二次世界大戰嗰陣整嘅一級護航航空母艦，一共整咗50艘，係二戰建造數量最多嘅航空母艦之一，到二戰完嘅時候一共有5艘被擊沉。

## 史
美國輪船製造商亨利·凱澤提出咗一種用流水線整預製件，再將部件焊接嘅造船方案。呢種方案曾經用嚟製造自由輪，但係美國海軍作戰部長恩斯特·金恩反對用呢種方式製造航空母艦，於是亨利·凱澤直接去搵總統富蘭克林，響總統嘅干預之下，海軍通過咗凱澤嘅製造方案。

同博格級護航航母唔同，卡薩布蘭卡級護航航空母艦全部留咗響美國海軍，其中得5艘參與咗大西洋嘅作戰，呢5艘當中又只有傳教灣號護航航空母艦係進行反潛作戰。而瓜達康納爾號護航航空母艦響反潛戰方面戰功赫赫，一共擊沉或者俘獲咗4艘德國U型潛艇，其中U-505號係美國自從1812年戰爭以嚟第一次俘虜敵方嘅潛艇。

由於護航航母嘅航速低、裝甲薄，一般都唔可以承擔高強度嘅軍事對抗，通常係用嚟運輸飛機或者對地支援。戰後大部分嘅卡薩布蘭卡級護航航空母艦被拆解，有尐就轉作它用，而最後一艘航母泰芬斯灣號護航航空母艦響1964年俾人拆毀。

## 結構
卡薩布蘭卡級係美國第一級一開始就按護航航母設計嘅，而之前嘅護航航母多數係改裝。卡薩布蘭卡級好快就整完，通常只要3個月就能整到一艘，其中阿德默勒爾蒂群島號淨係整咗76日。卡薩布蘭卡級護航航空母艦嘅裝甲好少，淨係艦橋同魚雷庫周圍裝咗尐裝甲板。利斯康灣號護航航空母艦沉沒之後，響航空炸彈彈藥庫周圍就有咗用水同油兩溝嘅液體保護屏障，但係減少咗炸彈嘅存放量。

呢級航母擁有兩部𨋢同一部彈射器，一般搭載27架飛機，分別係9架戰鬥機、9架魚雷轟炸機同9架俯衝轟炸機；有時會配置18架魚雷轟炸機，唔要俯衝轟炸機。響實戰嘅時候配置都唔同，例如彼得羅夫灣號護航航空母艦就曾經搭載過16架F4F戰鬥機同12架TBF復仇者式轟炸機。

## 參考
巴馬臣芝士

**巴馬臣芝士**（意文：**Parmigiano-Reggiano**，英文：**Parmesan**，）係種意大利原產嘅硬質芝士，有煮過但冇壓過，可以用做意式麵、意式薄餅等嘅調味，甚至可以當餐前小食就咁食。
征服者坦克

**FV 214征服者重型坦克**（）又叫做**裝咗120mm火炮嘅1號重型坦克**（），係英國響二戰之後研發嘅重型坦克。同裝咗QF20磅炮嘅百夫長坦克比，征服者坦克嘅研發目的係對抗蘇聯裝咗122mm火炮嘅IS-3重型坦克。。佢嘅任務係為百夫長坦克提供遠程嘅反坦克支援。當時駐紮喺西德嘅每一個團都配備咗9架呢種坦克。通常，呢9架坦克會被分做3個小隊。

## 研發
1944年，有一款新型坦克嘅研製開始咗，工程代號係A45；響戰後，佢發展咗做FV200系列坦克，但係喺之後幾年，因為百夫長坦克可以做好多任務，工程被取消。不過，之後，為咗應對蘇聯嘅IS-3，決定用FV201坦克嘅底盤研發一款新型坦克，嗰項工程就係叫做FV 214。

## 設計
征服者坦克重66噸，底盤用咗全焊接結構，可以坐4個人。駕駛員坐響車嘅右前部，彈艙位於車嘅左前部；車長、裝填手同炮手就坐響炮塔入面。車長位於後方略高嘅位置。炮手同裝填手分別位於車長嘅右前方同左前方。坦克裝有兩挺7.62mm機槍，備彈量有7500發。

## 優缺點
征服者坦克唯一嘅優勢就係火炮射程比較遠，但係因為百夫長坦克換咗105 L7火炮，所以呢個優勢有等於無；而且，因為征服者坦克嘅裝甲太厚，炮塔太大，所以架車好重，而且好難保養；重有，呢隻坦克缺乏快速支援能力。

## 現存品
響英國，有尐征服者坦克喺博文頓坦克博物館同帝國戰爭博物館嘅陸戰館展出；重有一批征服者坦克收咗響法國嘅裝甲博物館、布魯塞爾嘅皇家軍事博物館同俄羅斯嘅庫賓卡坦克博物館，一架就喺美國，係利特收藏嘅一部份。

## 參考
*
*
*
*
薄餅

**薄餅**可以係：
*意式薄餅（Pizza）
*饃饃，又叫薄餅，通常夾北京填鴨食
*潤餅（Popiah），又叫薄餅，風行福建、台灣同東南亞地區
*扁餅乾
**嘉頓薄餅（Pop-Pan），嘉頓餅乾牌子
***香蔥薄餅（Spring Onion Crackers）
***南乳薄餅（Nam Yue Crackers）
***芝蔴薄餅（Sesame Crackers）
***咖喱薄餅（Curry Crackers）
**嘉頓水餅（water cracker Canapé），形同嘉頓薄餅
*法國薄餅（Crêpe），又叫手捲班戟
*印度薄餅（Naan）
*墨西哥薄餅
## 睇埋
*薄罉
## 參考
水牛芝士

**水牛芝士**（意文：**mozzarella**；又音譯做**莫扎里拉芝士**，亦譯做**摩蘇里拉芝士**，亦有譯**馬蘇里拉芝士**），係種意大利原產嘅軟質芝士，正宗水牛芝士係用水牛奶整，質感比較煙韌，絕大多數意式薄餅同唔少意式麵都會用到佢嚟調味。

## 攷
茅屋芝士

**茅屋芝士**（英文：**Cottage Cheese**）係種芝士凝塊，口味溫和，冇壓過，脂肪少，可以就咁食又或者撈埋落生果、甜品或沙律度食。
埃文達芝士

**埃文達芝士**（瑞士德文：**Emmental**），又譯**伊文度芝士**，俗名叫**瑞士芝士**，係種瑞士原產嘅半硬質芝士，特色係有好多個大大細細嘅窿。

唔少細路仔書話老鼠鍾意芝士，畫出嚟嘅就係呢一隻芝士。

類:伯恩州
高射炮

**高射炮**係一種由地下打上去空中，攞嚟打飛機嘅火砲，口徑由20mm至120mm不等，淨係可以打到低空嘅飛機。
短訊

**短訊**（英文：**Short Message Service**，簡稱**SMS**）係種可以將簡短文字訊息由一部手提電話傳送到另一部嘅服務，最先響GSM系統用，而家所有流動網絡都用得，但隨住2000年代尾開始智能電話普及，入面嘅程式可以透過流動數據唔使錢都送到訊息，短訊已經比較少人用。
## 睇埋
*多媒體短訊（MMS）
拿騷級戰列艦

**拿騷級戰列艦**（德文：**Linienschiffe der Nassau-Klasse**），係德意志帝國海軍整嘅一種無畏艦。拿騷級戰列艦係對當時英國整嘅無畏級戰列艦所作嘅回應，一共整咗四艘：拿騷號、威斯特法侖號、萊茵蘭號同波森號。

## 設計
同大英帝國嘅無畏艦相比，拿騷級戰列艦更加輕。由於英國戰列艦用嘅係大功率渦輪發動機，而拿騷級就保留咗垂直三重擴張引擎，所以喺速度上比英國嘅無畏級戰列艦慢。相比較無畏級戰列艦30.5厘米嘅口徑主炮，拿騷級28厘米口徑嘅都比較細。

### 總體特徵
拿騷級戰列艦長146.1米，闊26.9米。由於裝咗四座帶翼炮塔，船身一定要闊尐，所以同同時代嘅戰列艦相比，拿騷級5.45:1嘅長闊比喺視覺上顯得艦身比較短。

拿騷級戰列艦好難操控，就算響平靜嘅海入面，行動都好僵硬。安裝嘅帶翼炮塔重心太高，令到拿騷級成日遭受震蕩。

### 動力
由於海軍上將阿爾弗雷德·馮·提爾皮茨同海軍建設部門嘅雙重抵制，德意志帝國海軍好遲先用先進嘅帕森斯渦輪發動機。1905年，海軍建設部門認為「重型軍艦唔適合用渦輪機」，所以拿騷級戰列艦保留咗過時嘅垂直三重擴張引擎，額定功率係22000馬力。響測試入面航速喺26224至28117馬力嘅功率之下達到20至20.2節，但係比無畏級戰列艦嘅21節慢。

每艘拿騷級戰列艦都裝有12個舒爾茨-桑尼克羅夫特鍋爐，分裝響6個鍋爐室入面。

最初，每艘拿騷級戰列艦配置2700噸煤；改良之後，改做配置160噸燃油嚟提高燃燒率。8個渦輪發動機以225伏配置電壓提供1280千瓦嘅電力。

### 武器裝備
由於垂直三重擴張引擎佔據咗大量嘅內部空間，安置火力裝備嘅範圍被嚴重限制：例如響設計嗰陣，唔可以唔將六座主炮呈六角分佈設置；分別有兩個座位位於艦艏艉部，其餘嗰兩個座位於船體兩側，令到12門主砲向左右舷淨係可以齊射8門。

### 裝甲
拿騷級戰列艦舷側裝甲最厚嗰度有30厘米，內部就有3厘米厚嘅魚雷艙壁。甲板裝甲就厚5.5至8厘米（2.1至3.1英寸）。前部指揮塔裝甲頂部厚8厘米，側面厚40厘米；後部指揮塔嘅保護比較弱，頂部同側面嘅裝甲厚度分別係5厘米同20厘米。主炮台炮塔頂部厚9厘米，側面厚28厘米；副炮塔裝甲就有16厘米嘅裝甲同8厘米厚嘅擋板。拿騷級戰列艦原本重裝咗防魚雷網，但響1916年撤除。  

## 參考

類:德國軍事
港台電視31

**港台電視31**（）係香港電台旗下嘅一條電視頻道，前身係**香港電台高清頻道**（）。由於亞洲電視唔獲續牌，2016年4月2號開始，**港台電視31A**取代亞洲電視本港台嘅模擬頻道，係港台電視31嘅4:3模擬電視頻道版本，兩台節目同步播放。港台電視31A喺2020年11月30號之後因為模擬電視停止而停播。

## 出面網頁
* 
*
叱咤樂壇流行榜

（）係由商業電台叱咤903成立嘅香港樂壇華語流行曲流行榜，同名頒獎禮1989年開始喺每年年頭舉辦，同香港電台嘅「十大中文金曲頒獎音樂會」、新城電台嘅「新城勁爆頒獎禮」、無綫電視嘅「十大勁歌金曲頒獎典禮」並稱「香港樂壇四大頒獎禮」。

## 睇埋
*叱咤樂壇
*903專業推介

類:叱咤903節目
中國人民解放軍駐澳門部隊

（簡稱**駐澳部隊**、**澳門駐軍**；葡文：**Guarnição em Macau do Exército de Libertação do Povo Chinês**；英文：**People's Liberation Army Macao Garrison**），係中華人民共和國中央人民政府派駐澳門特別行政區負責防務嘅國家武裝力量，主要由中國人民解放軍嘅陸軍組成，又編配咗少量海軍同空軍，隸屬中央軍事委員會。部隊響1993年初開始組建，1996年1月28號組建完，1999年12月20號中午進駐澳門，係中國人民解放軍第二支派駐特別行政區嘅部隊。

## 歷史
中華人民共和國中央人民政府為咗規範澳門駐軍，喺1999年4月10號由廣州軍區各個部隊抽調人手而組建成立駐澳部隊；同一年6月28號響第九屆全國人民代表大會常務委員會第10次會議通過《中華人民共和國澳門特別行政區駐軍法》。

2002年，駐澳部隊嘅氹仔望德聖母灣大馬路營區起好咗；2004年12月3號，駐澳部隊位於新口岸嘅營區大廈落成；響2008年2月，澳門政府就駐澳部隊嘅新口岸同氹仔營區嘅兩幅官地刊憲劃定做軍事禁區。

響2009年12月，身兼中央軍委主席嘅中共總書記胡錦濤視察同檢閱駐澳部隊。

## 職責
根據《中華人民共和國澳門特別行政區駐軍法》第二章嘅規定，中國人民解放軍駐澳門部隊嘅職責係防備同抵抗侵略，保衞澳門安全、擔負防衞勤務、管理軍事設施同承辦有關嘅涉外軍事。如果全國人大常委會決定宣佈戰爭狀態或者澳門政府進入緊急狀態嘅話，澳門政府可以向中央人民政府請求駐澳部隊幫手維持社會治安或者救災。駐軍人員除咗要遵守中國大陸全國性嘅法律之外，重要遵守澳門法律；軍費由中央人民政府負責。

## 組成
中國人民解放軍駐澳門部隊駐軍人數唔超過1000人，另外響珠海有後備軍營，作為補給用途；駐澳部隊主要由陸軍組成，又編配咗少量嘅海、空軍官嚟處理海、空軍嘅防務；而比起以中型武裝為裝備嘅駐港部隊，駐澳部隊係以輕兵器作為武器裝備，至少裝備咗10架裝甲車同60幾架其它嘅車。駐澳部隊自從2000年起，根據《中國人民解放軍駐香港部隊、駐澳門部隊建制單位和士兵輪換規定》每年輪換。

## 註

## 參考
角仔

**角仔**又叫**油角**、**酥角**，係廣東過年食品，通常都係甜食，餡料多數係炒香咗嘅花生、芝麻、砂糖，又有人會落椰絲，出面層皮就用糯米粉搓，包好後落油鑊炸到金黃色。

## 睇埋

* 餃
黃金糕

**黃金糕**（）係起源自印尼嘅甜品，亦係香港一種新興嘅過年糕點，用到椰汁、牛油、木薯粉、乾依士、雞蛋同砂糖，先發酵後再攞去焗，外表金黃色，有好香嘅椰子同雞蛋味。

類:印尼飲食
無國界醫生

**無國界醫生**（法文：**Médecins sans frontières**）係個從事人道救援嘅非政府組織，主要喺受打仗影響同埋發展中國家提供醫療協助。
港台電視32

**港台電視32**（）係香港電台旗下一條電視頻道，前身係**香港電台標清頻道1**（）。

## 直播節目
*《寰宇直播》播放國際各地新聞

## 出面網頁
* 
*
染色體

**染色體**（，英文：**chromosome**）係真核生物嘅細胞入面嘅組織，包含脫氧核糖核酸、核糖核酸同蛋白質，同基因有好密切嘅關係。

## 睇埋
*染色質
*細胞分裂
數唔到名詞

**數唔到名詞**係種名詞分類，指數唔到數目嘅嘢，相反係數到名詞。好似英文同其他歐洲語文咁樣，數唔到名詞唔可以出現眾數，但漢語就無咁樣分。

## 睇埋
*可數名詞
容龍別墅

**容龍別墅**係香港舊時一個景點，喺屯門青山公路十九咪，1939年起好，入面有露天茶座、韆鞦同氹氹轉，係嗰時其中一個拍拖勝地同拍戲地方，到1989年拆咗，1993年重建做容龍居。

## 睇埋
*雍雅山房
黃美珍

**黃美珍**（）係邵逸夫嘅元配夫人，星架坡出世，1931年結婚，生咗2仔2女，1987年喺洛杉磯病死。 

## 攷
*  WONG Mee-chun 黃美珍 - Geneology
不丹皇軍

**不丹皇軍**（宗喀文：**བསྟན་སྲུང་དམག་སྡེ**），係一支旨在護衛不丹領土同維持內部穩定嘅軍隊。不丹國王吉格梅·凱薩爾·納姆耶爾·旺楚克係最高司令官；皇軍嘅最高指揮官係巴圖·瑟林少將。   

皇軍都包括皇室衛隊，佢哋係一支直接向國王負責嘅精銳部隊，負責不丹國王、不丹王室同其他顯貴嘅人身安全。  

不丹有一個非強制性嘅慣例，就係每個家庭都有一個仔去參軍；另外響緊急情況之下，政府可能會徵召民兵。

## 史
為咗防止中國人民解放軍從西藏進攻同嚟自印度嘅巨大壓力，不丹皇軍響1950年代成立。1958年，皇家政府引入咗一套徵兵制度同建立一個2,500人嘅常備軍。印度政府都不斷噉督促同施加壓力，要求不丹政府結束中立政策同孤立主義，接受印度嘅經濟同軍事援助。不丹接受咗印度嘅要求，結果印度陸軍負責對不丹軍隊的訓練。去到1968年，不丹嘅目標係一年招募1,000個士兵；響1990年，不丹皇軍已經有7,500個士兵。

## 人員
響2013年，不丹皇軍有7,500個現役軍人，比2012年少咗2,500人。 

## 福利
不丹皇軍有軍隊福利計劃，旨在向退役人員提供貸款、退休金同就業機會。

## 同印度軍隊嘅關係
印度對不丹軍隊進行咗全方面同長期嘅幫助，包括供應物質同埋提供軍事訓練。印度空軍嘅直升機響2003年的嘅全清行動嗰陣，將不丹軍隊嘅傷兵運到印度去接受治療。

印度軍隊響不丹執行對不丹皇軍同皇室衛隊嘅訓練任務，呢支隊伍叫做「印度軍事教導隊」。不丹皇軍同皇室衛隊嘅軍官會俾人送到位於印度浦那嘅國防學院以及德拉頓嘅軍事學院。

DANTAK係一隊印度陸軍工程部隊，佢哋自從1961年就對不丹大約1500公里嘅道路同橋樑嘅建設同維護負責。雖然佢哋嘅初衷係為咗滿足印度嘅國防需求，但係依舊為不丹嘅經濟發展提供便利。

## 參考
文藝復興音樂

**文藝復興音樂**係歐洲中世紀（大約1400年到1600年）搞緊文藝復興期間創作嘅音樂，嗰時聲樂同器樂逐漸分開獨立發展，而五線譜有改良同埋運用到印刷術，方便音樂傳開去。
梅雪詩

**梅雪詩**（，）原名**馮麗雯**，是香港粵劇演員，小時候被師傅白雪仙嚴厲操練，最後成為一名粵劇花旦。她鄉下廣東恩平，1960年出道，係任劍輝同白雪仙嘅徒弟，而家無咗以前把聲。

麗雯
葛量洪號滅火輪展覽館

**葛量洪號滅火輪展覽館**（）係香港一間以香港海上消防歷史為主題嘅展覽館，喺香港島東區嘅鰂魚涌公園。

## 簡介
「葛量洪號」滅火輪喺1953年投入服務，2002年退役前，一直係香港消防處滅火輪隊嘅旗艦，曾經參與過無數船舶同沿岸重大火警嘅撲救工作同海上救援任務。「葛量洪號」喺香港黃埔船塢建造，除咗見證香港嘅消防歷史之外，亦充分反映香港五十年代造船業嘅成就。

鑑於「葛量洪號」深具歷史意義，香港歷史博物館將佢列為藏品，並起咗「葛量洪號滅火輪展覽館」，妥善裝置呢艘滅火輪，喺2007年開放畀市民參觀。展覽館面積大概1,200平方米，展出獨特嘅消防文物，並輔以多媒體介紹，增進市民對香港海上救援工作嘅認識。

## 開放時間
*星期一、三至日：上晝10:00至下晝6:00
*聖誕前夕同農曆新年除夕：上晝10:00至下晝5:00
*星期二（公眾假期除外）、農曆年初一同二休館

## 入場費
免費入場

## 出面網頁
*葛量洪號滅火輪展覽館
呂宋綠

**呂宋綠**（英文：**Emerald**），又叫做**祖母綠**，係種純綠色嘅寶石，摩氏硬度有7.5-8級，主要成份係綠柱石，主要出產地係哥倫比亞。
鞏俐

**鞏俐**（；；）係華人電影演員，中國山東濟南人，遼寧瀋陽出世，後入籍星加坡。

## 攞過嘅獎
*大眾電影百花獎「最佳女主角」：1993年、2000年
*威尼斯國際電影節「最佳女主角」：1992年
*中國電影金雞獎「最佳女主角」：1993年、2000年
*日本影評人大獎「最佳外語片女主角」：1992年
*保加利亞瓦爾那國際電影節「最佳女演員」：1993年
*蒙特利爾國際電影節「最佳女主角」：2000年
*上海影評人協會「最佳女演員」：2000年
*香港電影評論學會大獎「最佳女演員」：2006年
*香港電影金像獎「最佳女主角」：2007年
*香港電影金紫荊獎「最佳女主角」：2007年

## 出面網頁

*
表姐，你好嘢！

《**表姐，你好嘢！**》係香港電影，由鄭裕玲、梁家輝同張堅庭領銜主演，1990年6月28號上畫，用輕鬆手法講兩岸三地嘅意識形態差異。
美國海軍陸戰隊無聲操槍排

**美國海軍陸戰隊無聲操槍排**（英文：**United States Marine Corps Silent Drill Platoon**），係美國海軍陸戰隊一支由24人組成嘅步槍排，又叫做「**行軍嘅24人**」（**The Marching Twenty-Four**）。呢個部隊嘅職責係進行無軍樂團伴奏、無口令搭配而配合精準嘅獨特操槍表演，藉以展現陸戰隊嘅專業同紀律。

## 歷史
無聲操槍排響1948年創立，原本淨係舉行一次操演，但係因為受到熱烈迴響嘅緣故，呢個部隊好快成為咗華盛頓特區海軍陸戰隊軍營入面一支例行舉辦表演嘅隊伍。

## 操槍形式
操槍排嘅海軍陸戰隊員響表演嗰陣，會利用經過手工拋光、重成10.5磅、裝有刺刀嘅M1加蘭德步槍進行一系列嘅槍法表演，包括變換陣列隊形，或者班隊員順序噉將支槍旋轉拋出等等。

## 隊員選拔同培訓
操槍排隊員係由加州潘德頓營同北卡羅來納州勒瓊營嘅陸戰隊步兵學校中挑選學員，並且由軍營人員進行面試。凡係獲准入隊嘅學員，都會被分派去首都華盛頓特區嘅陸戰隊軍營，服為期兩年嘅儀隊兵役。除咗儀隊職責之外，其他嘅受訓項目都係同其他戰鬥單位嘅步兵聯合進行。而響兩年期限內，佢哋重會被送到維珍尼亞州匡提科基地入面嘅陸戰隊作戰發展司令部，增強步兵技巧。隊員甄選嘅基本條件係身高響5呎11吋至6呎11吋之間，並且體重響同身高者嘅中間值左右。

當操槍排隊員全部揀晒之後，便開始喺華盛頓訓練，並且去亞利桑那州嘅尤馬海軍陸戰隊航空基地完成年度巡迴；佢哋重會去美國其他地方表演，有時都可能會前往海外。

## 參考
氹氹轉，菊花園

《**氹氹轉，菊花園**》係首廣東話嘅兒歌，因為流傳咗好耐，歌詞有好多唔同嘅版本。

## 歌詞
;版本一

氹氹轉 菊花園
炒米餅 糯米糰
阿媽叫我睇龍船
我唔睇 睇雞仔
雞仔大 拎去賣
賣到幾多錢 賣得三百銀
一百打金釵 二百打銀髀


;版本二

氹氹轉 啊菊花園
炒米餅 糯呀糯米團
五月初五係龍舟節呀
阿媽佢叫我去睇龍船
我唔去睇 我要睇雞仔
雞仔大 我拎去賣
賣得幾多錢 ? 賣咗幾多隻呀 ?
我有隻風車仔 佢轉得好好睇
睇佢氹氹轉呀菊花園
睇佢氹氹轉呀氹氹轉又轉
氹氹轉

**氹氹轉**係遊樂場入面玩嘅嘢，主要係一個直徑兩三米嘅圓盤，上面有幾條欄河，細路企上去用自己嘅力令到佢轉圈，冇力嘅可以企喺旁邊扶欄杆跑9至10圈。細路仔有時會玩到暈暈地，不過好多人都鍾意玩。

## 好處
*訓練自閉症細路空間感
*幫助過度活躍症小朋友訓練專注力

## 睇埋
*旋轉木馬
*氹氹轉，菊花園
炒米餅

**炒米餅**係廣東傳統小食，做法係將炒香嘅白米磨成粉（炒米粉），再落糖落水搓粉團，中間可以夾埋花生、芝麻做餡，再放落餅模度定形，拍出嚟烘乾。
越秀路 (廣州)

**越秀路**（）係中國廣東省廣州市嘅一條主幹道，喺越秀區入面。北邊從小北路嗰邊開始，一直向南去到廣九大馬路嗰邊。

## 敘述
南北行車，全路分北、中、南三段。

## 越秀路嘅三條道路，起點到終點。
*越秀北路：由小北路至中山三四路路口
*越秀中路：由中山路至文明路、東華路口
*越秀南路：由東華路至廣九大馬路口。

## 沿途建築
*廣東實驗中學
*廣東省博物館
*中華全國總工會舊址

## 同佢交匯嘅路
由北至南（東）排列，**粗體字**係主幹道
***[[小北花圈]]**：鎮海路、**[[小北路]]**
*法政路
***[[東濠涌高架橋]]**
***[[東風路 (廣州荔灣至廣州天河)|東風中路]]**
***[[東濠涌高架橋]]**
*豪賢路
***[[中山路 (廣州荔灣至廣州天河)|中山四路]]**、**中山三路**
*文明路、東華西路
*萬福路
*東園橫路、挹翠路
*東沙角路
*廣九大馬路

## 公共交通
*越秀南客運站
*地鐵——團一大廣場站

## 參考
*
星煥國際

**星煥國際有限公司**（）係香港一間唱片公司，成立於2010年。2012年7月4號，成立分支廠牌星揚娛樂。2013年12月31號停止運作，同日將所有業務轉到TVB旗下唱片公司星夢娛樂集團有限公司。

## 集團事業
### 音樂
*星煥國際
*星娛音樂（台灣合作公司）

### 電影
*星煥藍海製作有限公司

## 已約滿 / 解約藝人

## 旗下產品
### 唱片

### TVB主題歌曲

### 創作作品

### 電影

### 娛樂表演節目

## 記事
*2010年7月3號︰星煥國際有限公司正式成立，關心妍、鄭欣宜、吳若希同陳法拉加盟。
*2010年10月11號︰發行公司旗下首張專輯。
*2011年3月4號︰許廷鏗正式加盟星煥國際。
*2011年6月26號︰農夫同樂瞳加盟星煥國際，並確定關心妍同星煥國際提前解約。
*2011年11月18號︰鍾嘉欣正式加盟星煥國際。
*2011年12月15號︰江若琳正式加盟星煥國際。
*2012年2月6號︰胡鴻鈞正式加盟星煥國際，同日亦係星煥國際嘅春茗。
*2012年5月4號︰星煥國際秘密訓練嘅Super Girls正式出道。
*2012年7月4號︰星煥國際兩週年慶及成立分支廠牌星揚娛樂，席上亦宣佈農夫、吳若希、胡鴻鈞、樂瞳同陳法拉加盟子公司。
*2012年8月31號︰農夫同星揚娛樂提前解約。
*2012年9月30號︰陳法拉約滿星揚娛樂。
*2012年10月3號︰謝安琪正式加盟星煥國際。
*2013年2月21號︰謝文欣正式加盟星揚娛樂，同日亦係星煥國際嘅春茗。
*2013年10月22號︰TVB為將星夢幫私有化，宣布成立星夢娛樂集團有限公司，吸納星煥國際旗下藝人。
*2013年11月15號︰星煥國際宣布同旗下歌手提前解約，以便全體歌手（除謝安琪及Super Girls）喺2014年起轉移至星夢娛樂。

## 參考文獻

## 外部鏈結
*星煥國際官方鏈結
*星煥國際 Facebook 鏈結
*
*星煥國際 喺Youtube嘅頁面
剃鬚膏

**剃鬚膏**係用剃鬚刀時剃鬚用嘅膏，剃鬚前搽落鬚度等佢起泡，再用剃鬚刀剃。
## 睇埋
*鬚後水
金剛棒

**金剛棒**，全名**如意金剛棒**，又叫「**定海神針**」，係傳說中大禹為咗治水而放喺東海嘅神器，體積、質量同重量都好大。喺小説《西遊記》入面，金剛棒畀孫悟空攞咗，喺孫悟空手中可以變大縮細，伸長變短，極具靈性。

金剛棒，或如意金剛棒，原著小説正寫爲 金箍棒，或如意金箍棒。

## 網絡文化
喺網絡文化入面，「金剛棒」亦指喺討論區嘅討論話題入面用好長嘅圖或者字擾亂版面，影響討論。
美國國防部軍營超市管理處

**國防部軍營超市管理處**（）係美國國防部轄下一個機構，響1990年成立，總部設於美國維珍尼亞州李堡基地，負責經營全球各地多過250間嘅軍人超市（Commissary）；呢尐超市提供食品、雜貨同日用品俾美國各軍種嘅現役、預備役、退伍軍人同符合條件嘅軍人眷屬，價格平均比民間超市平30%左右。

## 名
國防部軍營超市處管理嘅超市分店「Commissary」，響美軍同監獄入面係指販賣食品嘅商店，而呢個單字更原始嘅意思係指負責軍需同士兵輸送嘅軍官。所以軍營超市管理處喺中文會譯做「國防物資局」、「國防部零售局」、「國防部給養局」等等。

## 史
軍需部門販售商品畀軍人嘅歷史，可以追溯去1825年，當時派駐響特定基地嘅美國陸軍軍官已經可以以成本價買日用品；1841年，佢哋都可以買日用品畀自己屋企人用。

1867年，軍需用品賣店實質上進入咗現代化階段，服務對象擴大去到入伍士兵，而且唔受地理限制影響：無論部隊位於戰區定係大都市附近，基地官兵都可以買到軍方販售嘅用品。從一開始，軍賣店就包攬咗營區內嘅零售服務，將民間廠商同小販排除在外；而軍賣店提供嘅食品亦都比一般軍糧更加合乎衞生同健康；透過賣嘢帶嘅收入，補充咗軍方嘅資金來源。呢種軍隊內成立商店、販賣價廉物美嘅食品畀官兵，改善軍人福利嘅現代化概念，已經存在咗百幾年。

軍中商店嘅發展同成長，大致上同零售雜貨工業嘅發展階段互相吻合。發展到依家，一般美軍超市嘅清單入面都有大約11,000樣貨品，最大型嘅超市更加係再多幾千樣。

同時，美軍商店嘅服務對象自發跡時期開始已經不斷增加。初期只有服緊役嘅陸軍官兵可以消費；1879年起，退役軍人、後備役軍人同軍人配偶、仔女亦都開始享有呢類優惠。而今日，美國海岸防衞隊、美國國民警衞隊嘅人員可以響全球任何一間美軍超市分店買嘢。

隨住美軍扮演嘅角色更重要、規模更龐大，美軍軍人市場都開始朝海外擴張。1898年下旬，第一間海外軍營市場響菲律賓馬尼拉近郊開業；憑住低廉嘅價格，喺頭一年就賣出價值總計4萬美元嘅商品。1900年平定義和團運動之後，又響北京開咗美軍市場，嗰年底重喺天津設立中國第二間分店。同類型嘅市場亦響古巴、波多黎各、關島同夏威夷出現，喺1903年美國開始鋪運河嘅巴拿馬亦有幾間美軍商店。

其他軍種都開始仿效陸軍，依照自身需要設立商店。美國海軍同轄下嘅美國海軍陸戰隊分別響1909年同1910年開第一間軍人市場。美國空軍軍人超市就喺1947年，由原先嘅美國陸軍航空軍軍營超市延續而成。1970年代中期，每個軍種嘅軍人超市都有自己嘅管理部門，分別係陸軍部隊支援處、海軍零售系統支援署、海軍陸戰隊勤務司令部軍營超市處同空軍軍營超市處。

1989年，美國國會指示美國國防部對各軍種嘅軍營超市管理部門進行延究。由陸軍中將瓊斯主持嘅委員會之後提出咗一份報告，建議整併各軍種嘅超市管理系統，成立一個新單位統一管轄，以改善服務同埋慳經費。1990年5月15號，國防部成立咗軍營超市管理處。根據美國國防部副部長嘅備忘錄，呢個係冷戰後美軍裁軍期間，第一宗進行嘅國防部部門合併案。陸軍少將德雷斯卡響同年7月出任第一屆處長，同時由一個專業團隊管理過渡期各個軍種超市部門嘅整合。1991年10月1號，國防部軍營超市管理處開始掌管所有嘅美軍超市。

## 現況
從19世紀誕生至今，美軍超市一直賣近乎成本價嘅商品，但係顧客響消費嗰陣，依據1952年美國國會嘅一項指令，要畀一筆附加費。1983年4月之後，類似嘅附加費被定為消費額嘅5%。同一般嘅稅唔同，購物附加費係直接畀美軍超市，用嚟增闢分店同維持現有分店嘅營運備。

因為價格低廉，全球各地響美軍超市消費嘅官兵慳咗大約30%嘅購物費。美軍各超市分店每年嘅總銷售額大約有50億美元。喺幾項調查當中，軍營超市一直被認為係美軍最好嘅福利之一。

## 參考

類:美國國防部
水撥

**水撥**係玻璃上面撥走水跡嘅架生，通常裝喺車嘅擋風玻璃上面，令司機可以響落雨都睇得清楚路面情況。
油門

**油門**係可以調節液體壓力嘅機械，專門用嚟控制引擎入氣量，咁就可以調整引擎嘅力量。車嘅油門通常係用腳踏控制。
## 睇埋
*逼力
星夢娛樂

**TVB Music Group Limited** （簡稱：TMG）係電視廣播有限公司旗下嘅一間附屬唱片公司，前稱**星夢娛樂集團有限公司**，喺2013年11月15號由時任無綫電視行政主席梁乃鵬博士及助理總經理區偉林先生成立。星夢娛樂嘅業務包括發行音樂產品、舉辦音樂會以及為TVB代理旗下節目歌曲發行。

由於為旗下藝員而設嘅歌唱比賽節目《星夢傳奇》獲得歡迎及支持，TVB為咗私有化「星夢幫」歌手以及培養具音樂才華及歌唱潛質嘅旗下藝人，因此成立呢個公司。公司成立嘅時候亦有吸納當時星煥國際旗下嘅部份歌手加盟。基於呢間公司本身係由TVB所成立嘅關係，所以旗下嘅歌手同時都係TVB藝員。

2021年10月29日，星夢娛樂正式成立旗下嘅音樂廠牌「愛爆音樂 All About Music」。呢個廠牌專門負責管理TVB歌唱選秀節目《聲夢傳奇》參賽者嘅音樂工作。

2022年4月25號，星夢娛樂正式更改公司名稱為TVB Music Group Limited，並委任前英皇娛樂集團董事總經理張仲恆為TVB Music Group Limited行政總裁，何麗全則出任公司總裁一職。

## 旗下藝人


經理人合約為邵氏兄弟，歌曲及唱片合約版權由TVB Music Group Limited持有。

### 愛爆音樂（旗下音樂品牌）

## 過往藝人

經理人合約為創富文化集團，歌曲及唱片合約版權由TVB Music Group Limited持有。

經理人合約為種星堂娛樂，歌曲及唱片合約版權由TVB Music Group Limited及種星堂娛樂共同持有。

### [[Electone Music]]（合作藝人）

## 旗下產品

### 唱片

### TVB主題歌曲
*（以翡翠台及myTV SUPER播放日為準。）

### TVB動畫主題歌曲

### 電影及廣播劇歌曲

### 創作作品

### 主辦演唱會及大型音樂表演節目

## 出面網頁
* 
* 星夢娛樂 Google+ 鏈結
* 星夢娛樂 Instagram 鏈結
* 
* 星夢娛樂 喺Youtube嘅頁
西洋菜

**西洋菜**係十字花科西洋菜屬植物，亦係華南嘅人成日食嘅菜，通常用嚟滾湯。

## 睇埋
*西洋菜蜜
西芹

**西芹**，又叫**旱芹**，菜一種，草一種。生物而言，歸傘形科芹屬，拉丁學名***Apium graveolens***。佢嘅葉柄可以當菜咁食，中餐同西餐都會用到。

英文叫**celery**。

## 睇埋
*唐芹（芹菜）
生魚

**生魚**，學名叫**鱧科**，係種食用魚，生物分類係歸輻鰭魚綱鱸形目。

## 睇埋
*撻生魚
*化骨龍
心口針

**心口針**係種首飾，通常用金屬做，掛響件衫前面近心口位。心口針最早去到青銅時代就已經有。
唐芹

（學名：**'），又叫，中國古代叫**藥芹'''，係傘形科芹屬嘅草本植物，原產地喺地中海邊嘅沼澤地區，而家喺全球各地都可以搵到。佢係華人食嘅其一種菜，亦係調味香菜。

## 用途
芹菜可以做生食同熟食，亦係調味香菜。藥用方面，有平肝清熱同祛風利尿、降低腦甾醇嘅作用。

## 文化
### 中國
芹菜喺中國文化裡面，寓意「勤力」，因為「芹」同「勤」喺粵語同普通話裡面都係同音字。

### 希臘
芹菜喺希臘成日做觀景作物，每逢節日用佢做房屋裝飾；每到競賽日，成日將芹菜花綁成花冠，掛喺冠軍嗰位頭頂度。

## 睇埋
*西芹

類:芹屬
類:草本植物

類:藥用植物
胡光孝

**胡光孝**（，）係個越南流行樂男歌手，喺多樂邦美蜀出世，喺河內軍隊文化藝術大學畢業。

胡光孝響職業生涯第一個專輯叫做「只要你快樂」。

## 出面網頁

類:男歌手
判頭

**判頭**係承包建築地盤或者裝修工程嘅人，有班技工跟住佢搵食。如果工程需要嘅人比較多，判頭可以再將工程唔同部份再判畀唔同人去承包，叫「判上判」，所以有時會分做**大判**、**二判**、**三判**咁。另一方面，同一個判頭亦有機會同時有幾個工程跟緊。

## 睇埋
*地盤工人
*地盤科文
全盒

**全盒**，正寫**攢盒**，係漢字文化圈過農曆新年嗰時擺嘅盒，入面裝住甜嘅嘢食，傳統上有糖蓮子、糖冬瓜、糖蓮藕、糖椰絲、糖椰角、糖柑桔、糖馬蹄‎、糖甘筍（合稱「八甜」），重會有瓜子、開心果、笑口棗、油角、煎堆等，而新派就有朱古力金幣、瑞士糖同其他糖。客人拜年時主人家會攞個全盒畀人拎啲嘢食，叫做**搲銀**。

## 名
「攢盒」個「攢」解做「聚合唔同嘅嘢」，而攢盒正正就係集合咗唔同款式嘅甜食。由於粵語入面「攢」同「全」同音，好多人都寫做「全盒」，攞「十全十美」、「齊齊全全」嘅意思。

## 參考
揮春

**揮春**（）係過農曆新年時貼出嚟寫咗祝賀語句嘅紙，通常紅色底，黑色或者金色字。

大陸叫做春聯，亦叫福貼；閩南話叫春仔，係一種喺新春同立春時候用嘅傳統裝飾物，將賀年嘅吉利字眼用靚靚嘅書法，寫喺紙上面而成。

揮春一般係貼喺牆、門上面，喺華人社會、朝鮮半島同埋越南，每逢過年啲人都會貼揮春，用嚟增加節日嘅喜慶氣氛。

## 例

*福（）
*恭喜發財（）
*身體健康（）
*萬事如意（）
*龍馬精神（）
*招財進寶（）
糖蓮子

**糖蓮子**係用糖霜醃嘅蓮子，傳統上亦係農曆新年全盒其中一種食品，寓意「年生貴子」。
## 相關
*糖冬瓜
*糖蓮藕
*糖椰子
糖冬瓜

**糖冬瓜**係用糖霜醃嘅冬瓜肉，傳統上亦係農曆新年全盒其中一樣嘢食，寓意「好頭好尾」。
## 相關
*糖蓮子
*糖蓮藕
*糖椰子
糖蓮藕

**糖蓮藕**係用糖霜醃嘅蓮藕，傳統上亦係農曆新年全盒其中一種食品，寓意「年年都有」。

糖蓮藕係以蓮藕為主料、糖為配料制成嘅傳統中式甜品，歸類於菜品，兼具食療功能。其制作工藝以煮制為核心，成品表面結霜、口感甜糯，常作為調理消化唔良、滋陰健脾嘅點心。制作時需將蓮藕切片或填充糯米後與糖同煮，經高壓鍋分階段燉煮或糖水慢熬入味，晾干後切片裝盤。部分做法采用紅糖調色、冰糖增甜或桂花提香。

## 相關
*糖蓮子
*糖冬瓜
*糖椰子
對聯

**對聯**（），又簡稱「**對**」（），係兩行漢字句，對仗要工整，平仄要夾啱。喺一啲廟宇嘅門口或者村口等地方都可以見得到。另外，農曆新年嗰陣，好多地方例如啲屋苑、鋪仔都會掛啲同新年有關、好意頭嘅對聯出嚟，呢啲就叫春聯。

## 例對聯

風聲雨聲讀書聲，聲聲入耳；
（）
家事國事天下事，事事關心。
（）


## 嵌字聯

所謂嵌字聯即係將一啲人名、地名、公司名等等「嵌」入去副對聯到，好多時都係嵌喺上聯、下聯對應嘅位置到，例如右圖所示就係一對嵌字聯，嵌咗「牛」、「池」兩個字：**牛**斗之墟巍然見滄桑；**池**中難囿火中觀鳳凰。

## 睇埋
*書法字國語
糖椰子

**糖椰子**係用糖霜醃嘅椰子肉，傳統上亦係農曆新年全盒其中一樣嘢食，寓意「兒孫滿堂」。

糖椰子根據形態可以細分做**糖椰絲**、**糖椰角**兩類。

## 相關
*糖蓮子
*糖冬瓜
*糖蓮藕
瓜子

**瓜子**（又寫做**瓜籽**）係一類食得嘅種子，通常都係瓜類嘅核，譬如**紅瓜子**、**黑瓜子**都係嚟自西瓜；**白瓜子**就嚟自南瓜，但亦有唔係瓜類嘅核一樣當做瓜子，好似**香瓜子**就係向日葵籽。

瓜子亦係農曆新年全盒通常有嘅嘢食。

## 睇埋
*瓜銀
空軍十字勳章 (美國)

**空軍十字勳章**（）係美國空軍成員可以被授予嘅第二高等級嘅勳章。空軍十字勳章係授予嗰尐響打仗嘅時候作出極度英勇嘅行為，但係又不足以頒發榮譽勳章嘅任何美國空軍人員。空軍十字勳章相當於美國陸軍嘅傑出服役十字勳章同海軍嘅海軍十字勳章。

## 史
空軍十字勳章原本叫做「傑出服役十字勳章」，同陸軍嘅傑出服役十字勳章同名，響1947年美國空軍成為咗獨立軍種之後被提議設立，由埃莉諾·考克斯設計，美國國防部紋章研究所嘅托馬斯·哈德遜·瓊斯製作。1960年7月6號，美國國會通過法案，正式設立呢個勳章，又將個名改做「空軍十字勳章」，以表明勳章屬於美國空軍嘅。

第一枚空軍十字勳章係追授畀響古巴導彈危機中陣亡嘅U-2駕駛員魯道夫·安德森少校，以表彰佢嘅英勇行為。

去到2008年4月，美軍一共授予192枚空軍十字勳章畀187個軍人。響第二次世界大戰嘅時候追授咗兩枚，越南戰爭中授予咗180枚，1975年嘅馬亞圭斯號事件授予4枚。1991年海灣戰爭授予兩枚，1993年索馬里摩加迪沙之戰授予一枚，2003年響阿富汗嘅巨蟒行動之後授予咗兩枚。

## 外觀
空軍十字勳章主體係一個光澤嘅銅製十字，響十字嘅正面係一隻喺雲上嘅美國國鳥白頭海鵰，同美國空軍紋章嘅設計相同，外圍由綠色琺琅整、邊緣鑲金嘅月桂花環環繞。勳章嘅背面留空，每枚授出嘅空軍十字勳章都會刻上被授予者個名。

綬帶中部係布列塔尼藍色，邊緣係白色同紅色嘅條帶；綬帶嘅式樣幾乎同陸軍嘅傑出服役十字勳章相同，只係中央條帶換咗做比較淺嘅顏色，以表明兩種勳章之間嘅相似性。如果一個人多次獲頒嘅話，綬帶上面會加佩橡葉束做裝飾。

## 參考
蕭麗芠

**蕭麗芠**（，，原名**蕭凱欣**，）係香港無綫電視女藝員，2007年第22期無綫電視藝員訓練班出身，依家主要拍電視劇，比較出名嘅演出包括《仁心解碼II》嘅程桂蘭。

## 簡歷
蕭凱欣喺香港出世，中學讀香海正覺蓮社佛教馬錦燦紀念英文中學，中五畢業後讀無綫電視嘅藝員訓練班而入行。

## 演出
### 電視劇（[[無綫電視]]）

### 綜藝節目（無綫電視）

### 電影

### 舞台劇

### MV

## 攷
 

## 出面網頁
*
*
*
華忠男

**華忠男**（，曾名**范永華**，）係香港男演員，拍過好多套電影同電視劇。比較出名嘅演出包括1996年《笑傲江湖》嘅不戒和尚。最大件事就係2012年拍《神探高倫布》嗰陣中咗風，之後送到醫院同昏迷咗一段時間，後來好返。不過佢最近都未拍過一啲電視劇。

## 其他演出

* 1999年 - 《洗冤錄》

## 參考
蓮子

**蓮子**係蓮花嘅籽，亦係種食材，好多中國菜同東亞菜都會用，有啲會原粒用（去皮去芯），有啲會磨成蓮茸。蓮子芯味苦，一定要去咗蓮子芯先至可以入饌。去咗芯嘅蓮子磨成嘅蓮茸反而係甜嘅，可以製成蓮蓉月餅、蓮蓉包之類嘅甜點。

清初文學評論家金聖歎臨行刑前有兩句名句：「蓮子心中苦，梨兒腹內酸。」「蓮」諧音「憐」，「梨」諧音「離」。借「蓮子」同「梨兒」比喻同仔女永別嘅苦情。

## 睇埋
*蓮藕
*蓮葉／荷葉
撈起

**撈起**（）係過農曆新年嘅食品，起源自南洋，因為意頭好，寓意「越撈越旺」、「風生水起」。

撈起嘅材料有魚生絲（譬如三文魚）、生菜絲、西芹絲、紅蘿蔔絲、薑絲、花生碎同薄脆等等，重有用酸梅同桔溝嘅醬，逐樣材料加落碟度，每落一樣就講一個祝賀詞，最後用筷子撈埋一齊時，要不停講「撈起撈起」。

## 出面網頁
* 有關撈起材料嘅唔同喻意同介紹
蓮藕

**蓮藕**係蓮花嘅地下莖，水果一種，亦係種食材，好多中國菜同東亞菜都會用，譬如廣東人會用嚟炆豬肉或者煲湯。

## 睇埋
*蓮子
*蓮葉／荷葉
錢 (搞清楚)

**[[錢]]**係交易嘅媒介，亦可以解：

*錢 (重)，唐人質量單位
*錢氏，唐字姓氏
*通貨
*錢 (1959年電影)，香港一齣粵語長片，吳回導演，吳楚帆、白燕主演。
辣椒

**辣椒**（），第個名叫**番椒**（），係辣椒屬嘅一年生草本植物，佢嘅果帶辣味。原產地喺南美洲，外表有好多色，其中市面上賣得比較多嘅係紅、黃、綠嘅品種。

類:辣椒屬
類:草本植物
甜椒

**甜椒**係辣椒屬植物入面唔帶辣味嘅果，起源自美洲，外表紅色、黃色、綠色（叫**青椒**）都有。由於外形飽滿似燈籠，所以又叫**燈籠椒**。

## 睇埋
*辣椒
雞油菇

**雞油菇**（Chanterelle）又叫**雞油菌**、**黃菇**、**酒杯蘑菇**，係雞油菇屬植物，亦係一種食用菇，外表黃色，同松露、羊肚菇一樣都係比較矜貴嘅菇。
美國海岸防衛隊

**美國海岸防衛隊**（）係美軍一支部隊，亦係美國七個紀律部隊其中一個。海岸防衛隊作為海事軍隊，專責處理各類海事執法事宜同埋執行聯邦管制規定，地位好特殊。喺和平時期，部隊受美國國土安全部管轄，如果有需要嘅話美國總統可以下令部隊移交美國海軍指揮，國會亦都有權響打仗嗰陣下達相同命令。
香草

**香草**係指各種帶香味嘅草本植物，通常用嚟做調味或者做香水，甚至用嚟做香薰。

## 例
*薄荷
*雲呢拿
*薰衣草
*九層塔
*香茅（檸檬草、檸檬香茅）
*迷迭香
*肉桂
*百里香
*檸檬葉
*豆蔻
*鼠尾草
*丁香
*紫蘇
*桂皮
*甘草

## 睇埋
*香料
葵花籽油

**葵花籽油**係種食油，由葵花嘅種子提煉成，主要產地有俄羅斯、烏克蘭同阿根廷。葵花籽油嘅不飽和脂肪酸比例大約90%，所以係屬於比較健康嘅食油。
## 睇埋
*芥花籽油
豬皮

**豬皮**係豬身上嗰層皮，世界唔同地方都會當佢係嘢食，譬如香港就會將佢同蘿蔔、魚蛋一樣煮，又或者做車仔麪同盆菜嘅餸料。

## 成份
*灰分
*蛋白質
*脂肪
*水分
柏林洪堡大學

**柏林洪堡大學**（），簡稱**洪堡大學**，係德國柏林最古老嘅大學之一。前身係由普魯士教育家及語言學家威廉·馮·洪堡（Wilhelm von Humboldt）喺1810年領導創建嘅「柏林大學」。

兩個世紀以來，德意志歷史上、乃至人類歷史上好多重要嘅人物，包括菲施特、舒賴亞馬夏、黑格爾、馮·薩維尼、叔本華、謝林、賓雅明、馬克思、恩格斯、愛因斯坦、普朗克、海涅、德伯連、俾斯麥、李卜克內西、陳碧華、以至瑞士嘅索雪、美國嘅迪寶華同盧森堡嘅羅拔·舒曼都喺洪堡大學求過學。洪堡大學一共產生過29位諾貝爾獎得主。
軍種對立

**軍種對立**，係指一國軍隊嘅各個軍種（例如陸軍、海軍、空軍）之間嘅不和同競爭等等嘅對立關係。

## 原因同影響
產生軍種對立嘅原因，包括海陸空軍等等嘅部門間競奪參謀本部嘅關鍵職位、爭取國防預算、特定任務嘅執行權又或者特定武器嘅擁有權，例如海軍響一次作戰中出動航空母艦，可能會被空軍視為對傳統職責嘅侵害。

軍種對立現象係本位主義嘅一種具體表現。類似嘅不和如果程度加劇嘅話，可能會對軍隊嘅效率同戰鬥力造成耗損。

## 各國嘅情形
### 美國

響美國，近代軍種對立較早嘅一個著名案例，係響20世紀起頭嘅1900年代，當時首次開始永久性擔當遠征作戰同登陸作戰角色嘅美國海軍陸戰隊，響海軍同陸軍之間引發咗爭端。呢項叫做「前沿部署部隊」嘅概念，旨在令海軍陸戰隊嘅定位唔再限於十三州殖民地時期嘅船上警衞隊，而係發展為聯合性嘅海上登陸戰部隊。好多海軍軍官對於陸戰隊嘅任務性質產生困惑，並對於呢個單位係咪應該成為艦上部隊定係沿岸強襲部隊展開爭論，而美國陸軍軍官就擔心海軍陸戰隊踰越咗其先前嘅職責同角色。呢種紛擾持續咗超過50年。

美軍採用過幾種方法或者手段嚟管制同遏止軍種對立，例如《戈德華特－尼科爾斯國防部重構法案》喺1986年生效之後，針對希望晉陞嘅軍官追加咗要擔任過至少一個聯合勤務職位嘅條件。

### 日本
二戰前大日本帝國陸軍同大日本帝國海軍嘅長期不睦，係軍種對立中最惡名遠播嘅案例之一，並且影響咗日軍響中國抗日戰爭同二戰嘅軍事行動；噉係因為陸軍係參照法國同德國嘅軍隊，而海軍係參照英國，令到兩者響發展路線方面有好大嘅差異；隨住日俄戰爭結束而進行嘅「帝國國防方針」入面，兩者又因為爭奪國防經費而對立。

日本天皇裕仁響《昭和天皇獨白錄》入面，都有提到日本係輸喺陸海軍之間嘅惡劣關係同作戰上唔一致。

### 其他國家
* 納粹德國：國防軍（即係海陸空三軍）同武裝親衞隊成日因為被排為同級而產生摩擦；空軍同海軍之間響二戰嗰陣都有一段時間喺若干議題上有分歧。
* 英國：響英國皇家空軍創立之後，海軍同陸軍飛行隊因為響戰前擁有嘅飛機都被劃歸空軍之而不滿，最後係因應二戰局勢先令皇家海軍再次取得艦載飛機嘅指揮控制權。
* 印度：陸軍同空軍之間已經因為互相爭奪攻擊用直升機嘅擁有權而內訌咗幾年。

## 參考
2014年冬季奧林匹克運動會

**2014年冬季奧林匹克運動會**（**XXII Olympic Winter Games**）係一屆冬季奧林匹克運動會，2014年2月7號至2月23號喺俄羅斯索契舉行。

主辦城市喺2007年舉行嘅第119屆國際奧林匹克委員會嘅全體委員大會裏面投票。

呢屆賽事存在咗好多問題，尤其係主辦國俄羅斯被揭露喺國家支援下選手食運動禁藥，搞到呢屆冬奧蒙上陰影，俄羅斯更因為呢場禁藥風波，喺國際體壇嘅聲譽跌落谷底，做咗人人喊打嘅過街老鼠。

## 申辦嘅城市
*  索契（得咗）
*  平昌
*  薩爾斯堡

## 比賽項目
呢屆奧運有15個運動項目：
* 高山滑雪
* 冬季兩項
* 有舵雪橇
* 越野滑雪
* 冰壺
* 花式溜冰
* 自由式滑雪
* 冰球
* 無舵雪橇
* 北歐混合式滑雪
* 短道競速滑冰
* 俯式冰橇
* 跳台滑雪
* 單板滑雪
* 速度溜冰

## 出面網頁

*
索契

**索契**（；粵語： 或者  ）係俄羅斯西南面克拉斯諾達爾邊疆區一城，近住格魯吉亞同黑海，係出名度假勝地，亦都係2014年冬季奧林匹克運動會主辦城。
## 註
契丹

**契丹**（契讀揭，）係古時中國北面嘅游牧民族，曾經建立過遼國。而部份歐洲人會將中國個名叫做契丹。
大韓民國海軍特戰戰團

**大韓民國海軍特戰戰團**（韓文：**대한민국 해군 특수전전단**），2012年以前叫做**海軍特戰旅**（韓文：**해군특수전여단**），係大韓民國海軍轄下嘅特種部隊，受美國海豹部隊影響深遠，從成軍以嚟就得到資金、專業訓練等等嘅支援，兩者至今仍然會透過每年幾次嘅經常性聯合訓練維持合作關係。美方提供軍用直升機同潛艦參與演習，韓國亦都會每年派人參加美國海軍嘅特戰訓練項目，例如基礎水中爆破同爆裂物處理課程。

## 參考
麪包糠

**麪包**（**麵包糠**）係種嘢食材料，由乾咗嘅麵包碎粒整成，通常係炸嘢食時用。

## 睇埋
*《漢蘇同歌麗萄》
泮塘

**泮塘**（呢個廣州地名有特殊讀音，泮讀畔，塘要陰上變調，；）係位於廣州西關嘅一笪地，大約喺荔灣區龍津西路、荔灣湖、泮塘路、泮塘五約一帶。舊時係南漢後主劉鋹嘅御苑昌華苑嘅一部分，到清代係南海縣恩洲堡十八個鄉之一，泮塘鄉係之中最富庶嘅鄉。泮塘最出名嘅特產係泮塘五秀，即係蓮藕、茨菇、馬蹄、茭笋、菱角。

## 地名
根據清代廣東大儒屈大均《廣東新語》記載，「泮塘」呢個名係由「半塘」化過來。當時西門打西，從龍津橋到蜆涌方圓二十里內有好多池塘，佔地過半，因為一半係魚塘，所以叫「半塘」。根據呢個記載，當時「半塘」呢個名所指嘅範圍係好大嘅，幾乎係西關嘅代名詞，連陳家祠都喺呢個地頭，後來呢個名嘅範圍縮細，而家泮塘內分爲從首約到五約共五個約。

民間口耳相傳另一個神話來解釋呢個地名：從前呢度有眼塘，呢眼塘得意嘅地方在於佢常年滿水，就算其他塘乾底，佢都係滿嘅；有年大旱，村民就用呢眼塘嘅水淋田，水位係噉落，不過落到一半就唔再落，第二日眼塘重新滿水，村民覺得神奇，於是嗌佢做半塘，用佢來起村名。另外半塘又叫半溪（**泮溪**、泮嘅讀法一律同叛），有啲人嗌半水（**泮水**）。

至於而家呢個名，係從宋代開始。相傳有位老先生行經呢處，打聽當地名，村民話係「半塘」，一半嘅半，先生笑講半半聲未滿有咩好聽？落多三點水咪重好。村內嘅父老聽咗又覺得係，所謂「泮」即係「入泮」，意思係返學讀書，因為古代嘅學宮又叫「泮宮」「泮水」，入學宮讀書就叫「入泮」。啲村民都想子孫出人才，爲咗攞意頭，一於改名做「泮塘」，重起咗支文塔希望文澤後世。

## 史
古時候泮塘一帶係海，後來珠江泥沙沖積，唐朝時形成陸地。因為新沖出來嘅地方地勢低，啲人就開挖池塘，係塘基種荔枝、龍眼，逐漸成為荔枝灣一部分。據《廣東新語》，呢度嘅村民十之八九種蓮藕，夏天時賣蓮藕、蓮花，秋天曬乾荷葉透爐，連浸煙都有荷香。除咗蓮藕，荔枝都係重要生計，據《廣州城防誌》，種荔枝嘅人家有幾千戶，荔枝熟時，係荔枝灣嘅一處風景，「十里紅雲、八橋畫舫，遊人萃焉」。

因為呢度風景好，所以呢度建造過幾多園林。唐朝時嶺南節度使鄭從讜喺度築荔園，後來變成古蹟鄭公堤；南漢時成為御苑，當時南漢雖然偏居兩廣，因為海貿發達，有段時間都幾有錢，幾任皇帝一代闊佬過一代，大興土木，珠江兩岸起咗好多御苑。泮塘嘅昌華苑係其中之一，入邊起咗好多豪華宮殿，荔枝熟時皇帝就同內臣寵妃遊花園，重搞咗個「紅雲宴」，令呢度熱鬧一時。後來宋軍征服南漢，焚燬咗昌華苑。清代，呢度則有嶺南園林嘅傑作海山仙館。

近代以來，泮塘作為荔枝灣一部分，成為廣州有名嘅風景區，當時泮塘地方都係嶺南水鄉嘅風貌。不過呢幾十年來，廣州市區擴張，有城牆圍住嗰陣，泮塘係城外嘅鄉下，而家泮塘地方徹底城市化，已經睇唔到往日嘅水鄉景色，好多河涌消失，得返1958年挖嘅荔灣湖重見到樹木湖水。

21世紀初，廣州市政府開通咗中山八路同龍津西路之間嘅泮塘路，將佢變成「廣州美食一條街」。2007年市政府決定清拆泮塘五約嘅民房，攞出3.6萬平方公里笪地擴建荔灣湖公園。2013年，搞泮塘改造，近半老屋會保留，不過因為原住居民要搬趄，啲人認為日後泮塘會物是人非。

## 荔枝灣涌

原本泮塘一帶嘅河涌因為工業化而污染嗮，變成臭涌而畀人冚蓋，後來2010年廣州搞亞運會，就順便使咗一億幾人民幣整治河涌，其中嘅大工程就係將舊時西關涌掀蓋復涌，恢復咗舊時嘅風貌，而家週邊變成咗旅遊區。

## 仁威廟

仁威廟係泮塘重要文物，目前嘅保護級別屬省級，佢係間北帝廟，農曆二月初八係仁威廟誕。有個古仔話，從前有兩兄弟叫亞仁、亞威，有日佢哋撈到嚿怪石，抬返屋企供奉，從此生活得心應手，呢件事傳遍鄉里，十里之內都有人拜，於是啲人起咗座廟，鄉人據兄弟嘅名起做「仁威廟」。

## 泮塘五秀
泮塘五秀係泮塘有名嘅特產，係指泮塘出產嘅菱角、蓮藕、馬蹄、茨菇、茭笋。因為出產嘅品質好靚，所以聲明遠播。

傳說話舊時啲村民經常去西禪寺裝香，同嗰度嘅和尚好熟，有回和尚贈村民五種水生植物種子，話係供佛嘅五種仙果，話過咗排會有場大雨，浸曬啲嘢，得呢五種仙果生存到。啲村民搦返去種，之後真係有場大雨浸到連水稻都無得生，反而呢五種植物生得重旺，之後啲村民就將佢哋當作本村特產。

開頭時佢哋其實係嗌「泮塘五瘦」，因為呢五樣嘢落鑊炒時要落足油，若果唔係隻鑊就生鏽，食油咁多就係瘦物，所以嗌「五瘦」。但後來瘦瘦聲好難聽，就嗌成「五秀」，表示呢五樣嘢係泮塘嘅名產，品質好好。

而家因為泮塘都變成市區，無曬泥湴，所以基本絕產，得同泮塘隔條珠江嘅大坦沙嘅坦尾重有少少種緊。

## 攷
奧林匹斯山 (火星)

**<u>奧林匹斯山</u>**（拉丁文：）係火星上面嘅一座盾狀火山，位於火星西半球北緯18.65度，東經226.2度，接近塔勒薛斯高原（Tharsis）西北部邊沿。根據J. B. 普利沙（J. B. Plescia）嘅測量，奧林匹斯山嘅高度大概係（火星海拔）22千米，係太陽系嘅第二高峰，僅次於灶神星嘅莉亞蕭維婭盆地嘅最高峰。奧林匹斯山係火星嘅大火山當中最後生嘅一座，喺亞馬遜時期形成。

## 參考
奧林匹斯山

**<u>奧林匹斯山</u>**（希臘文：**Όλυμπος**）係希臘嘅最高峰，位於希臘第二大城市菲薩洛尼其（Θεσσαλονίκη）西南邊80公里，<u>菲薩列亞</u>大區（Θεσσαλία）同<u>馬其頓尼亞</u>大區（Μακεδονία）嘅交界處。奧林匹斯山有52座山峰，最高峰係神鼻峰（Μύτικας），高2917米。

奧林匹斯山喺<u>希臘</u>神話裡面係十二主神嘅居所，有至為重要嘅地位。根據希臘神話，奧林匹斯山係喺奧林匹斯諸神擊敗巨人之後自己形成咗嘅，之後好快就做咗諸神嘅居所。

## 參考
起錨 (口號)

**起錨**（；，意思係「**係時候行動**」），係香港特別行政區行政長官曾蔭權響2010年5月提出嘅口號，又係香港2012年政改方案宣傳嘅主題。

## 參考
2013年哥倫比亞襲擊

**2013年哥倫比亞襲擊**，響2013年7月20號喺哥倫比亞阿勞卡省發生，造成至少17個士兵喪生，兩個哥倫比亞革命軍成員被拘留。襲擊事件發生嗰陣，哥倫比亞革命軍正喺度同哥倫比亞政府軍響古巴舉行會談。

## 參考
太陽眼鏡

**太陽眼鏡**，俗名叫**超**，係用嚟擋太陽光嘅眼鏡。

太陽眼鏡嘅鏡片色水有好多種，鏡片色水差唔多係黑色嘅太陽眼鏡又叫做「黑超」。

## 睇埋
*黑超特警組
韃靼斯坦航空363號班機失事

**韃靼斯坦航空363號班機**，係由韃靼斯坦航空以阿克巴斯航空嘅名義經營，由俄羅斯莫斯科去到韃靼斯坦共和國喀山嘅國內定期班機。呢班機喺當地時間2013年11月17號19點20分響喀山國際機場墜毀，造成44個乘客同6個機員全部罹難，包括韃靼斯坦共和國總統個仔，又造成喀山國際機場嘅關閉；墜機嘅原因初步判斷係機員失誤。

## 肇事飛機
呢次失事嘅飛機係一架波音737-500，註冊編號VQ-BBN，配備兩部CFM56-3B1發動機，機齡已經有23年。架飛機最初響1990年7月13號交付法國厄拉爾航空公司，1992年6月1號法國航空接收呢架飛機，之後又響1995年7月15號交付烏干達航空。2000年由巴西南河航空營運，5年之後羅馬尼亞藍色航空攞到架機；喺2008年5月畀咗保加利亞航空機隊，同一年12月就畀咗韃靼斯坦航空。

## 經過
呢班機喺莫斯科時間18:25由莫斯科多莫傑多沃國際機場飛去喀山國際機場，響喀山國際機場嘅跑道上墜毀。有目擊者話，架飛機喺撞擊跑道同爆炸之前迅速喪失高度。事故發生嗰陣，機場風勢好強勁，天空亦都有雲層。

## 罹難者
完整旅客同機員名單由俄羅斯緊急情況部發佈，其中包含韃靼斯坦共和國總統魯斯塔姆·明尼哈諾夫個仔伊列克·明尼哈諾夫（Ирек Минниханов）；俄羅斯聯邦安全局韃靼斯坦共和國局長亞歷山大·安東諾夫亦都響事故班機上面。

## 參考
泮水

**泮水**可以係：
*學宮，有遞個名叫「泮水」，呢時泮水讀pun3 seoi2，泮讀判。呢個名出自《詩·魯頌·泮水》，一般認為「泮水」指泮宮之水（學宮），不過另有一種講法認為「泮水」係魯國一條河，泮宮係泮水邊嘅魯候之宮。
*泮水鄉，中國廣西百色右江區嘅鄉，讀pun3 seoi2 hoeng1。
*泮塘，佢有遞個名叫「泮水」，呢個名比較少人用。呢時泮水讀bun6 seoi2，泮讀叛，係地名特殊讀音。
## 攷
大飛

**大飛**係指裝咗兩部或者更多引擎嘅快艇。由於馬力大，速度快，好多人用大飛來走私。而六四事件之後嘅黃雀行動當中，支聯會亦都曾經用大飛來偷運民運人士出境。
## 睇埋
*洗頭艇
快艇

**快艇**喺中國大陸又叫做**摩托艇**，係尾部裝咗摩打（摩托）嘅艇，可以用佢嚟玩滑水、香蕉船。

## 睇埋
*大飛
呂品韜

**呂品韜**（，）係香港男子短道速滑運動員，係唯一一名代表中國香港出戰2014年冬季奧林匹克運動會嘅運動員。

類:速滑員
李志恆

**李志恆**（**Lee Chi Hang, Sidney**，）係香港事務律師、中西區區議會前民選議員。

李志恆做過華潤零售集團同埋吉之島十幾年之後，1997年成為香港律師有執業資格。2002年，李志恆同3個朋友集資30萬緡，成立御藥堂。

李志恆係西營盤正街居民，聖類斯中學校董、正荊社名譽會長、3-3-4新學制關注組主席、中西區發展動力執行委員暨義務法律顧問、香港紅十字會港島耆英團執行委員，中西區區議會交通及運輸委員會增選委員，同埋其他四個區議員法律顧問。

## 政治參與同經歷
佢係香港親中派嘅成員，

李志恆2006年6月11號中西區區議會正街選區補選成為區議員，2007年區議會選舉又成功連任。

喺2015年香港區議會選舉，佢假扮獨立，隱瞞親中派立場，攞到1,654票，成功當選。

2015年，佢曾經參與聯署支持根據北京未經諮詢或香港人同意，強行訂立嘅831框架之下，只容許親北京派人士參選特首嘅政改方案。

喺2017年，佢曾經簽署反對港獨嘅聯署。

2019年區議會選舉，當年香港正值反送中運動，親中派堅持支持修訂逃犯條例引起公眾不滿，李志恆冧莊失敗，輸畀張啟昕。

曾經參與喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉。

## 經歷
*1964年 出世
*1976年 就讀保良局第一張永慶中學 
*1986年 香港中文大學（聯合書院）市場學系畢業
*1997年 得律師執業資格
*2006年 當選中西區正街區議員
*2007年 連任中西區正街區議員
*2011年、2015年 再連任香港區議會議員

## 部分公職

* 中西區分區委員會(上環及西營盤)主席
* 2024-2025年度順德聯誼商會會董

## 參考來源


類:香港律師
賭船

**賭船**係水上嘅賭場，放响隻船度。搞賭船嘅原因，通常係因為嗰個地方嘅法例唔畀人賭錢，所以就載人出公海開賭。

唔少主要係用來載人遊埠嘅大船，入面都會有賭場，國際郵輪就通通都有。

## 攷
生意人

**生意人**（**Businessperson**），又叫**生意佬**、**商人**，即係做生意嘅人，通常都係透過買賣貨或者服務去搵錢。

搞生意賺到唔少錢又叫做「富商」，共產主義下叫做「資產階級、資本家」。做到富可敵國而且可控制國家經濟又可以叫做「財閥」，例如日本財閥、韓國財閥。中國清代貪污加上做私幫生意做到咁，可以有和珅。

## 社會地位

### 古代華語圈
#### 士農工商
商人自古就係士農工商四民之一，顯示呢個對於一個社會嘅正常運作係必不可少嘅職業。但中國由於歷來人口眾多，對糧食供應嘅需求較大，因此古中國歷代王朝皆以農業為國家建立嘅根本，而從事商品運輸同交換嘅商業成為朝廷眼中嘅末業，商人嘅社會地位因此歷來唔高，朝廷多次頒布政策打壓商業，不過亦有例外。 韓非子喺《五蠹》入面將商人當係社會嘅蛀蟲。 「重農抑商」成為帝國嘅基本國策，歷朝統治者都或多或少有打壓商人嘅政策。 西漢時，開國皇帝漢高祖曾下旨，命令商人繳納重稅、唔可以穿絲綢衣服、唔可以騎馬、後世子孫唔可以任官。高祖嘅曾孫漢武帝即位後，更曾經頒布詔令，規定商人無論登記與否，一律課重稅。唔准商人同家屬擁有土地，違者土地沒收，並充當奴隸。 隋唐時，政府明令禁止商人及其子弟參加科舉考試。 宋朝只允許商人中有「奇才異行者」應舉。明清時期，大航海時代來臨，中國為咗同世界競爭，放寬咗對商業嘅限制，商人地位先至得以提高，而佢哋嘅管理能力同先見之明亦帶嚟好多進步。

### 西方世界
#### 貴族統治時期

古代外國商人地位亦唔高，主要以阿拉伯人同猶太人為主從事，但佢哋喺歐洲常受歧視，稅率較高，需要繳納畀皇室嘅稅比其他任何人都要多。

#### 商人/工業革命近代

 英國清教徒革命之後，商人嘅地位逐漸上升。喺美國，商人嘅地位得到咗空前嘅提高，好多人可以同時身兼政府要職，佢哋往往透過遊說團體同政治獻金干預國會同政府嘅決策；喺現代歷任美國總統中更有從政前為商人者，如川普。

## 睇埋
* 富豪
* 大富翁
*企業家
*重商主義
*商店
*交易所
*股票

## 參考
商人

**商人**（**Merchant**）係經商嘅人，專搞商品貿易，按銷售對象可以分做批發商人同零沽商人兩大類型。
恤髮

**恤髮**，後生仔通常叫**Set頭**，係指幫頭髮個髮型做定型嘅過程，通常都會用到風筒、梳，有時亦會用到專門嘅恤髮器同恤髮卷。

## 睇埋
*電髮
*飛髮
菁瑋

**菁瑋**（，），原名何菁瑋，係香港女演員同舞臺劇演員，係香港演藝學院畢業。2009年入讀無綫電視藝員訓練班之後成爲合約藝員，到2012年佢離開無綫電視加入香港電視網絡成爲合約藝員。

## 演出

### 電視劇（ViuTV）
*2024年：《飛黃騰達》 飾 巫女士
*2024年：《出租大叔》 飾 潘凱玲（第16集）
*2025年：《老是常出現》飾 瑋爺

### 網絡電視劇
*2018年：《蝕日風暴》 飾 金星

### 電影
*2010年：《72家租客》
*2011年：《最強囍事》 飾 同事
*2014年：《Z風暴》 飾 記者
*2015年：《華麗上班族》
*2016年：《三人行 (電影)》 飾 何華女
*2018年：《L風暴》
*2019年：《你咪理，我愛你！》 飾 阿珍表妹
*2020年：《擊鬥女神》 飾 何花
*2024年：《邪Mall》

## 參考

## 出面網頁
* 菁瑋打得唱得機會多- 太陽報
* 演員介紹- 真証傳播
* 歲粵留人索女都撐| 蘋果日報
電髮

**電髮**係將頭髮由直整到攣嘅過程，舊時真係要用到電去整，而家用藥水都可以做到一樣嘅效果。

## 睇埋
*直髮
*恤髮
直髮

**直髮**係將頭髮由攣整到直嘅過程，通常會用到直髮夾釋放熱力同離子燙直啲頭髮。

## 睇埋
*電髮
*恤髮
最高帝國元帥

**最高帝國元帥**（意大利文：**Primo maresciallo dell'Impero**），係意大利軍隊最高等級嘅軍銜，相當於同時期美國嘅合眾國特級上將、納粹德國嘅帝國元帥、後嚟蘇聯、中華人民共和國同北韓嘅大元帥軍銜。

呢個軍銜只係頒畀貝尼托·墨索里尼、意大利國王域陀艾曼紐三世，响二次大戰之後廢除。
人蛇

**人蛇**，又叫**偷渡者**、**非法入境者**，係指用犯法嘅手段跨過邊界入境定居嘅外地人，可能會引起好多社會問題，譬如同本地人爭工作機會同社會福利。

## 出處
人蛇呢個叫法係出自香港。因為當年大陸人會好似蛇咁屈身喺魚船或者貨船既甲板下面，偷渡到香港，所以香港人就將偷渡客統稱做人蛇，而組織偷渡活動既人就叫做蛇頭。

## 危險
偷渡係一個高度危險既非法活動，早年珠江口經常發現偷渡者浮屍，以近年最受國際注目既係英國既艾塞克斯郡（Essex），警察發現一架貨櫃裏面有39條死屍，涉事既人蛇集團係嚟自越南。

## 近年
根據香港東方日報，2023年前半年，美國海關及邊防局（Customs and Border Protection，CBP）喺美墨邊境總共拘捕咗6500既偷渡既中國人蛇，創咗歷史新高。而根據親共既HK01，喺2019年12月，CBP發現11個中國人蛇喺美墨邊境，匿埋喺洗衣機既木箱裏面屈蛇去美國。
騎劫

**騎劫**係指用武力威脅嚟控制一樣嘢，通常用嚟形容：
*騎劫飛機，即係劫機
*騎劫車輛，即係劫車
*騎劫船隻，即係劫船
喺資訊科技領域上面，會用嚟形容：
*瀏覽器騎劫
*域名騎劫
會計學

（，）係管理財務同各種錢銀嘢嘅專業，做會計嘅人會叫會計師。

## 教育及就業
會計學屬於社會科學嘅一科，喺大學多數都屬於商學院。

會計師係專業人仕，要成為會計師必須要得到專業嘅資格，單單係大學學位係唔足夠。大多數國家或者地區都有自己嘅會計師學會，要成為合資格會計師甚至執業會計師，就必須得到當地會計師學會嘅認可。

## 會計師學會
以下係部份國家或地區嘅會計師學會。
* 香港：香港會計師公會
* 中國大陸：中國注冊會計師協會
* 台灣：中華民國會計師公會全國聯合會
* 英國：ACCA
* 澳洲；澳洲會計師公會
* 美國：AICPA

## 參考
拗撬

**拗撬**就係唔同／相對意見、睇法、立場嘅爭持。可以係人同人，一班人，唔同組織或者團體。拗得緊要可以嗌交、打交。有理據嘅拗撬叫做論證。

拗撬通常圍住一個題目嚟講。不過，為拗而拗叫做頂頸。

## 名
「拗撬」呢個名源自粵語。由漢語「拗」，原意係表示固執、倔強。之後演變到粵語嘅「嗌」。「拗」同「嗌」兩詞相通，喺粵語上表示「叫」甚至「爭執」嘅意思。因此會有「嗌交」、「嗌烚」、「嗌一個人」等詞句。「拗撬」並唔係由英文argue音譯過嚟，純粹只係假同源。

## 賓福拗撬定律

賓福拗撬定律，係科幻小說作家格理賓福喺1980年，指出：「激情同真（正）信息嘅量成反比」。即係話，拗撬相方同意或者知道嘅資訊越少，佢地就拗得越勁。而賓福拗撬定律意味住，拗撬係政治之中嘅必然，因為社會成日喺基礎資料不足嘅情形之下，做決定同行動。

## 攷
天地線

**天地線**（**CT2**）係1990年代頭風行嘅一種手提電話服務，要喺指定範圍先至可以打出電話，而由人哋打入則要配合於指定範圍內同時接上網絡等待來電，所以常配合傳呼機一齊用。
防狼器

**防狼器**係個防範色狼嘅電子儀器，雖然細細部，但一㩒掣就會發出好大嘅聲響，可以用嚟求救同埋嚇走色狼。

## 睇埋
*防狼噴霧
貴利

**貴利**（），又叫**放數**、**高利貸**，即係要用好高嘅利息先至可以借錢嘅服務。放貴利通常係唔合法嘅。

放貴利嘅人會叫大耳窿。

根據香港法例，任何貸款最高利益為年息60%，所以超過呢個息率就唔合法。

## 睇埋
*利息
核數

**核數**，又叫**稽核**、**審計**，係種會計專業，主要工作係稽核帳目同埋財務報表，用嚟評估企業嘅財務狀況。做核數嘅人會叫核數師。

## 睇埋
* 白頭單
救命鐘

**救命鐘**，又叫**平安鐘**，係種警鐘服務，主要係畀一個人住嘅老人家或者其他行動唔方便嘅人喺屋企度用，當佢哋出事時，一㩒掣就可以召喚緊急醫療服務求救。
揼骨

**揼骨**（或者寫做**𢱕骨**），又叫**按摩**或者**推拿**，係透過揼或者㩒身體唔同部位而令身體放鬆嘅行為，有啲人會覺得令身體更健康。揼骨嘅地方叫骨場，做呢行嘅人叫**骨妹**同**骨仔**，成日幫襯嘅叫**骨精**。
## 參考

## 睇埋
*邪骨
類:治療
骨場

**骨場**係提供收費揼骨服務嘅地方，通常有好多間房，每間房都會有張床畀客瞓低，方便揼骨。
邪骨

**邪骨**係有鹹濕成份嘅揼骨，內容包括撳人敏感地帶，甚至會做唔同類型嘅性行為。

若果要指明間舖正經，唔同上者嘅話，會特登講**正骨**。
冼愷晴

**冼愷晴**（，）係香港童星，代表作係《愛·回家》。

## 電視劇
### [[無綫電視]]

## 廣告
*2013年：TVB賀年廣告
延政勳

**延政勳**（，）係大韓民國男演員。老頭係演員，老婆係演員韓佳人。

## 出面網頁

*
新人鬼情未了

《**新人鬼情未了**》（）係2010年日本一齣電影，改編自1990年美國電影《人鬼情未了》，由大谷太郎導演，松嶋菜菜子、宋承憲主演。
葉凱茵

**葉凱茵**（，，）係香港無綫電視女演員，2002年入行。

## 簡歷
葉凱茵香港出世，鄉下係福建廈門。2002年佢參選過香港小姐，落選後加入無綫電視拍劇。佢演出嘅角色以閒角同配角爲主，喺唔少劇集飾演秘書，曾經畀觀眾叫佢做「秘書王」。另外，佢個樣同另一藝員周寶霖幾似，有時會畀觀眾認錯。

葉凱茵2004年曾經與香港男演員李思捷拍過拖，拍拖5年後分咗手。2009年，葉凱茵同圈外嘅眼鏡商人郭家樑拉埋天窗。2011年，兩人生咗一個仔，取名郭皓琛（Orson）。

2025年，以「熊貓寶寶」身份參賽《中年好聲音4》，並在第一階段被淘汰。

## 演出作品
### 電視劇（[[無綫電視]]）

### 節目
*心有靈犀

## 參考

## 出面網頁
* 
*
文柏姿

**文柏姿**（，），生於香港，鄉下係廣東新會。曾參予2008年度香港小姐競選，落選之後加入無綫電視，佢都拍過一啲電視劇，最出名嘅角色係《古靈精探B》嘅曲琪（Cookie）同《愛回家》嘅停車場女郎（Car Park Girl）。依家已經淡出咗娛樂圈。

## [[電視劇]]（[[無綫電視]]）
* 愛回家 飾 停車場女郎（唔記得第幾集）
*2008年：畢打自己人 飾 Angela（第188集）
*2009年：**[[古靈精探B]]** 飾 **曲琪（Cookie）**
*2009年：蔡鍔與小鳳仙 飾 關麗晴（晴晴）
*2009年：老友狗狗 飾 時裝店售貨員（第18集）
*2009年：蒲松齡 飾 蒲家丫鬟
*2010年：女王辦公室 飾 伴唱女郎（第15集）

## 參考

## 出面網頁
* 1.文柏姿 - Miss Hong Kong Pageant 2008 香港小姐競選
綠寶石

**綠寶石**廣義上指任何綠色寶石，可以係：
*呂宋綠（Emerald）
*綠柱石 （Beryl）
*綠松石（Turquoise）
*翡翠（Jade）
2014年冬季奧林匹克運動會開幕禮

**2014年冬季奧林匹克運動會開幕禮**，喺2014年2月7日響俄羅斯索契嘅奧林匹克體育場舉行，由20點14分舉行到23點02分。

今次冬季奧林匹克運動會係由俄羅斯總統普京正式宣佈開幕，觀眾大約有40,000人。儀式上嘅表演主要係關於俄羅斯歷史。

## 參考
阿力西·拿華連兒

**阿力西·阿納托利耶域治·拿華連兒**（傳統譯**納瓦爾尼**，；；）係俄羅斯嘅一位律師同政治財政活動家。2009年以嚟，佢不停噉批評俄羅斯政府嘅腐敗，尤其係俄羅斯總統普京，成日用網誌組織大規模遊行。佢講過俄羅斯嘅政治制度好腐敗，所以可能會面臨類似阿拉伯之春嘅政治風暴。

響2012年，佢因為涉嫌挪用公款同欺詐，俾俄羅斯聯邦當局起訴。2013年7月，佢被判處有期徒刑五年。

## 早期生活
拿華連兒同時擁有俄羅斯同烏克蘭血統。佢喺莫斯科西南面大約100公里嘅奧布寧斯克度過咗佢嘅童年。

阿力西·拿華連兒喺俄羅斯人民友誼大學畢業，響1998年攞到法律學位；之後，佢響俄羅斯聯邦政府財政金融大學就讀證券同交流。喺2000年，佢加入俄羅斯聯合民主黨。

2013年7月，拿華連兒註冊成為莫斯科市長選舉嘅候選人。

## 挪用公款同欺詐嘅指控
2012年7月，阿力西·拿華連兒被指響一宗木材交易中詐騙國營公司，竊取至少1600萬盧布，佢否認指控；之後佢被判處入獄五年。 歐美國家對判決話失望，認為判決有政治動機。英國指摘俄羅斯「選擇性施法」，前蘇聯領導人戈巴卓夫重話當局利用司法打壓政治對手，無法接受。

唔夠24個鐘之後，檢控官主動提出阿力西·拿華連兒已獲接納為莫斯科市長選舉候選人，話如果佢繼續被拘留，就無得參與選舉，因此向法院申請釋放佢；法院對佢作出有條件釋放，佢嘅律師形容裁決史無前例。

2013年9月，選舉結果公布，拿華連輸咗畀現任市長索比亞寧；拿華連兒指責普京嘅親信索比亞寧憑舞弊響選舉中勝出，隨後至少有1萬個拿華連嘅支持者響應號召，集會抗議莫斯科市長選舉存在舞弊。

## 攷

## 出面網頁

類:蘇聯人
南京總統府

**南京總統府**係1948年5月到1949年4月中華民國總統府辦公嘅地方，喺南京長江路292號。嗰度喺中華民國立國前，做過大明漢王府、大清兩江總督署同太平天國天王府。民國立國後，1912年係中華民國臨時大總統府，1927年到1937年同埋1946年到1948年間就做國民政府辦公嘅地方。中華人民共和國立國後，曾經做過江蘇省人民政府辦公嘅地方，2003年3月起改做「中國近代史遺址博物館」。

## 睇埋
* 台北總統府

類:中國博物館
亞歷山德勞·迪亞文迪

（，）喺意大利普拉托出世，係一位足球員，佢做前鋒，而家喺澳洲球會西部聯踢緊。

## 球會
迪亞文迪之前主要係喺意乙嘅球會踢波，從佢出嚟無耐，差唔多大部份時間都喺意乙嗰度踢咁。呢度可以講得嘅就係佢曾經喺費倫天拿足球會踢過波，喺嗰陣呢個波隊差唔多就破產咁滯。2007年佢去咗利禾奴踢波之後先至有機會亮相意甲聯賽。但過咗一個賽季又同意甲講拜拜啦。

2009年8月，佢去咗英超嘅韋斯咸，不過佢冇透露到轉會費，報道估計550萬英鎊左右。喺佢征戰嘅第一個賽季，就上咗29場同埋射入咗8波，但喺波隊喺打咗賽季一半左右，就因為財政問題而換咗東家，最後韋斯咸先至成功護級。迪亞文迪喺2010年至2011年英格蘭超級足球聯賽入面，由新教練艾林·格蘭嘅帶隊喺前兩場波凈係上咗場17分鐘。因為佢喺2010年8月14號去咗意甲升班馬布雷西亞踢波。到咗2011年7月，佢就去咗意甲嘅博洛尼亞做隊長去踢波直到佢走佬為止。

2014年2月6號，中國足球超級聯賽球隊廣州恆大宣佈亞歷山德勞·迪亞文迪加盟。2015年，佢先後被借去費倫天拿同埋屈福特。

## 註
九龍巴士203C線

**九龍巴士203C線**係香港九龍一條巴士線，來回深水埗區大坑東同尖沙咀東（麼地道），經旺角、伊利沙伯醫院、佐敦。

呢條線由2C線同203線喺2014年1月18號併埋，係依家唯一一條服務又一村（達之路嗰頭）嘅九巴全日線。

佢另有特別班次**203S線**，平日朝早由大窩坪澤安邨單向開去尖沙咀東（麼地道）。

## 前史
### 九龍巴士2C線
*1968年1月20號：2C線開辦，往來又一村（總站喺海棠路，協同中學出面）同埋尖沙咀碼頭，取代因六七暴動停辦嘅7A（來往尖沙咀碼頭同又一村）同埋10線（來往尖沙咀碼頭同佐敦道碼頭）。
*1968年4月12號：2C線改經染布房街，唔再經窩打老道。
*1972年9月12號：由於原本途經嘅覺士道改為北行單程，2C線往尖沙咀方向改經佐敦道同彌敦道。
*1976年7月16日：2C線總站由又一村搬去大坑東邨，避免同嗰日開辦嘅豪華巴士線202服務重覆。
*1982年2月24號：因大坑東邨改建及擴建工程，2C線大坑東總站臨時搬去棠蔭街、大坑東邨1座對面。
*1982年8月27號：上晝十時起，2C線往大坑東方向駛到染布房街後，改經奶路臣街往洗衣街，唔經亞皆老街。
*1982年11月5號：2C線往大坑東方向唔經天文臺道同埋金巴利道，改由漆咸道南直接左轉柯士甸道。
*1984年9月19號：2C線大坑東總站由棠蔭街搬去大坑東道近東龍樓嘅巴士總站（大坑東巴士總站）。
*1985年3月26號：因柯士甸道東行冇得右轉漆咸道南南行，2C線往尖沙咀碼頭方向駛到柯士甸道之後，改經暢運道東行、康泰徑、康榮徑、康達徑同暢運道西行返漆咸道南原有路線。
*1989年3月2號：2C線延長至達之路（1992年12月1號總站改叫「又一村」，喺今日又一城嘅位置）。
*1993年2月28號：又一村總站因為起又一城而關閉，2C線總站搬去達之路北行近香港城市理工學院（而家叫香港城市大學）正門路邊。
*1996年7月28號：配合九巴4A線（往來大坑東同埋佐敦道碼頭）取消，2C線改為循環運作，往尖沙咀方向改經佐敦道、廣東道、梳士巴利道、彌敦道同埋加士居道再返又一村。
*1998年12月13號：2C線嘅又一村總站搬入又一城入面嘅又一城公共運輸交匯處。嗰時達之路北行重未有位直接轉右入去又一城，所以要先轉右去德智苑對出嘅迴旋處掉頭，再由達之路南行左轉入又一城總站。
*2000年5月30號：2C線改由達之路北行直接右轉入又一城總站。
*2002年7月20號：2C線改為全冷氣巴士服務。

### 九龍巴士203線
*1990年5月31號：203線開辦，往來達之路（1992年12月1號總站改叫「又一村」）同埋尖沙咀東，定位為豪華巴士線，係1982年202線取消之後，又一村又有返往來尖沙咀嘅豪華巴士服務。
*1992年1月1號：尖沙咀東總站因為要起康宏廣場而關閉，203線改為以循環線運作。
*1993年2月28號：又一村總站因為起又一城而關閉，203線總站搬去達之路北行近香港城市理工學院（而家叫香港城市大學）正門路邊。
*1994年12月15號：203線連同嗰一日開辦嘅九巴B1線（來往太子地鐵站同尖沙咀碼頭），一齊被包裝為「彌敦購物線」，以吸引喺彌敦道買嘢嘅人士乘搭。推廣期至至1999年5月。
*1995年11月5號：喺康宏廣場地下嘅尖沙咀東巴士總站開返，203線取消循環運作，重新設立尖沙咀東總站。
*1998年12月13號：203線嘅又一村總站搬入又一城入面嘅又一城公共運輸交匯處。嗰時達之路北行重未有位直接轉右入去又一城，所以要先轉右去德智苑對出嘅迴旋處掉頭，再由達之路南行左轉入又一城總站。
*2000年5月30號：203線改由達之路北行直接右轉入又一城總站。
*2001年10月21號：因為尖沙咀碼頭巴士總站近五支旗桿一邊行人路擴建，203線來回程唔再經尖沙咀碼頭。
*2002年10月27號：203線再改為循環線，巴士去到梳士巴利道之後，經漆咸道南同加士居道，去彌敦道北行返又一村。

## 史
### 203C線
*2014年1月18號：203C線開辦，取代2C線同203線。路線收一般冷氣巴士收費，另設立同九巴1、1A等線嘅八達通轉乘優惠，取代原本203線往來又一村同埋太子至油麻地一段彌敦道嘅服務。

### 203S線
*1997年12月3號：以203線特別班次嘅名義開辦，由澤安邨經歌和老街開去尖沙咀東。
*2014年1月18號：203線特別班次正式名為203S線，總站同時縮去尖沙咀東（麼地道），收費跟返以往嘅203線。

## 服務時間同班次
;203C線

;203S線
*禮拜一至六只開一班07:45

## 行車路線

**203C線大坑東開**經：大坑東道、棠蔭街、大坑東道、桃源街、達之路、又一城公共運輸交匯處、達之路、大坑東道、界限街、勵德街、太子道西、洗衣街、亞皆老街、染布房街、衛理道、加士居道、佐敦道、廣東道同梳士巴利道。

**203C線尖沙咀東（麼地道）開**經：麼地道、漆咸道南、梳士巴利道、彌敦道、加士居道、衛理道、染布房街、聯運街、洗衣街、太子道西、通菜街、界限街、大坑東道、達之路、^牡丹路、^海棠路、達之路、又一城公共運輸交匯處、桃源道、龍珠街同大坑東道。
* ^逢禮拜一至六（公眾假期除外）10:00前、16:00-20:00開出嘅班次唔經

**203S線**經：澤安道、歌和老街、達之路、又一城公共運輸交匯處、達之路、大坑東道、界限街、勵德街、太子道西、彌敦道同梳士巴利道。

### 沿線車站
;203C線

*逢禮拜一至六（公眾假期除外）10:00前、16:00-20:00由尖沙咀開出嘅班次唔停有 ^ 嘅車站

;203S線

## 收費
*203C線：HK$4.9
*203S線：HK$8.1
**旺角鐵路站至尖沙咀東（麼地道）：HK$5.1

### 八達通轉乘計劃
;203C←→1／1A，第二程可獲$5.8折扣
***203C**往尖沙咀 → 1／1A往尖沙咀，或
*1往竹園邨／1A往中秀茂坪 → **203C**往大坑東

;203C←→3C／42／95，第二程可獲$4.9折扣
***203C**往尖沙咀 → 3C／42／95任何方向，或
*3C／42／95任何方向 → **203C**往大坑東

;12往尖沙咀→**203C**往大坑東，第二程車費全免

## 用車
由於受牡丹路路面影響，203C線唔行得雙層巴士。203S線亦係由203C線抽車嚟行，所以亦只係用單層巴士。

依家用車係8架亞歷山大丹尼士Enviro 200 10.4米單層巴士。

## 參考

## 出面網頁

*九巴官方網站路線資料